hotchpotch/miracl-hf-unified huggingface dataset:
การลงประชามติร่างรัฐธรรมนูญเกาหลีใต้ พ.ศ. 2518
การลงประชามติร่างรัฐธรรมนูญเกาหลีใต้ พ.ศ. 2518 ได้จัดขึ้นที่ประเทศเกาหลีใต้ เมื่อวันที่ 12 กุมภาพันธ์ พ.ศ. 2518 ผลปรากฏว่าประชาชน ร้อยละ 74.4% เห็นด้วยกับรัฐธรรมนูญฉบับนี้ ซึ่งมีผู้ใช้สิทธิ์มาลงประชามติ ราว 79.8%
การลงประชามติร่างรัฐธรรมนูญเกาหลีใต้ พ.ศ. 2523
การลงประชามติร่างรัฐธรรมนูญเกาหลีใต้ พ.ศ. 2523 ได้จัดขึ้นที่ประเทศเกาหลีใต้ เมื่อวันที่ 22 ตุลาคม พ.ศ. 2523  ผลปรากฏว่าประชาชน ร้อยละ 91.6% เห็นด้วยกับรัฐธรรมนูญฉบับนี้ ซึ่งมีผู้ใช้สิทธิ์มาลงประชามติ ราว 95.5%
การลงประชามติร่างรัฐธรรมนูญเกาหลีใต้ พ.ศ. 2530
การลงประชามติร่างรัฐธรรมนูญเกาหลีใต้ พ.ศ. 2530 มีขึ้นที่ประเทศเกาหลีใต้เมื่อวันที่ 28 ตุลาคม พ.ศ. 2530 ผลปรากฏว่า ร้อยละ 94.4 ของผู้มาออกเสียงเห็นชอบกับรัฐธรรมนูญฉบับนี้ และมีผู้มาออกเสียงร้อยละ 78.2
เครื่องจำหน่ายสินค้าอัตโนมัติ
เครื่องจำหน่ายสินค้าอัตโนมัติ () เป็นเครื่องที่มีจุดประสงค์เพื่อจำหน่ายสิ่งของเช่น อาหารว่าง, เครื่องดื่ม, บุหรี่ หรือ ล็อตเตอรี หรือแม้กระทั่งทองคำ ให้กับลูกค้าโดยอัตโนมัติ หลังจากลูกค้าได้ใส่เงินหรือบัตรเครดิต เข้าสู่เครื่อง โดยเครื่องจำหน่ายสินค้าอัตโนมัติเครื่องแรกได้รับการพัฒนาในประเทศอังกฤษ ช่วงต้นคริสต์ศตวรรษที่ 19 เพื่อจำหน่ายไปรษณียบัตร
ในยุคแรกของประวัติศาสตร์การคิดค้นเครื่องจำหน่ายสินค้าอัตโนมัติ ซึ่งคิดค้นโดยเฮโรแห่งอะเล็กซานเดรีย วิศวกรและนักคณิตศาสตร์ชาวกรีกในช่วงคริสต์ศตวรรษแรก โดยเครื่องของเขาสามารถรับเหรียญเพื่อจำหน่ายน้ำมนต์ ได้ เมื่อหยอดเหรียญแล้วมันจะตกลงบนถาดที่เชื่อมต่อกับคันโยก และคันโยกจะเปิดท่อที่สามารถทำให้น้ำไหลลงมาได้ โดยถาดนั้นจะเอียงจนกว่าเหรียญจะตกลง และเมื่อไม่มีน้ำหนักของเหรียญแล้วคันโยกจะดันขึ้นและปิดท่อ
ประเทศไทยใน พ.ศ. 2558
เหตุการณ์ที่เกิดขึ้นใน พ.ศ. 2558 (ค.ศ. 2015) ในประเทศไทย
การลงประชามติร่างรัฐธรรมนูญกินี พ.ศ. 2544
การลงประชามติร่างรัฐธรรมนูญกินี พ.ศ. 2544 มีขึ้นที่ประเทศกินีเมื่อวันที่ 11 พฤศจิกายน พ.ศ. 2544 รัฐธรรมนูญฉบับใหม่จะเลิกจำกัดว่าประธานาธิบดีดำรงตำแหน่งได้ไม่เกินกี่คราวกี่วาระ และจะขยายวาระจากห้าปีเป็นเจ็ดปี ร้อยละ 98.36 ของผู้มาออกเสียงเห็นด้วยกับรัฐธรรมนูญนี้ แม้พรรคฝ่ายค้านจะคว่ำบาตรก็ตาม ส่วนผู้มาออกเสียงนั้นคิดเป็นร้อยละ 87.2 ของผู้มีสิทธิออกเสียงทั้งหมด
Club Friday To Be Continued ตอน เพื่อนรัก เพื่อนร้าย
Club Friday To Be Continued ตอน เพื่อนรัก เพื่อนร้าย บทโทรทัศน์โดย ธัญลักษณ์ จุลพงษ์, ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทุกวันจันทร์ อังคาร เวลา 20.00 - 21.15 น. เริ่มตอนแรกวันที่ 15 มีนาคม พ.ศ. 2559 ทางช่อง จีเอ็มเอ็ม 25
เอเบร์ชี เฟร์นังจิส จี อังดราจี
เอเบร์ชี เฟร์นังจิส จี อังดราจี (; เกิดเมื่อวันที่ 29 สิงหาคม พ.ศ. 2531) เป็นนักฟุตบอลชาวบราซิล เกิดที่ ประเทศติมอร์-เลสเต ปัจจุบันเซ็นสัญญากับ เอสซีจี เมืองทอง ยูไนเต็ด แห่งศึก ไทยลีก โดยสวมหมายเลข 7 ในเดือนพฤษภาคม พ.ศ. 2558 เอเบร์ชีได้สัญชาติติมอร์ ทำให้เขาสามารถลงเล่นให้กับทีมชาติติมอร์-เลสเตได้
จิ๊กซอว์ (มาร์เวลคอมิกส์)
จิ๊กซอว์ () เป็นตัวละครโดยมาร์เวลคอมิกส์ สร้างสรรค์โดยเลน ไวน์และรอสส์ แอนดรู ปรากฏตัวครั้งแรกในหนังสือการ์ตูน "ดิอะเมซิงสไปเดอร์แมน" เล่มที่ 162 (พฤศจิกายน 1976) เป็นหนึ่งในศัตรูของพันนิชเชอร์
จิ๊กซอว์มีชื่อจริงว่า บิลลี รุสโซ (Billy Russo) เมื่ออายุได้ 10 ปี เขาถูกบิดาที่ชอบทำร้ายร่างกายไล่ออกจากบ้าน ต่อมารุสโซทำงานเป็นนักฆ่าในนิวยอร์ก เนื่องจากเป็นคนหน้าตาดี รุสโซจึงมีฉายาว่า "เดอะบิวต์" (The Beaut) เขาแต่งงานกับผู้หญิงชื่อซูซานและมีบุตรชื่อเฮนรี แต่รุสโซมักจะทำร้ายสองคนนี้ หลังจากเหตุการณ์ที่ทำให้ครอบครัวของแฟรงค์ แคสเซิลถูกฆ่า รุสโซได้รับการว่าจ้างจากแฟรงค์ คอสตาให้กำจัดทุกคนที่เกี่ยวข้องกับครอบครัวของแคสเซิล รุสโซฆ่าทุกคนแต่ฆ่าแคสเซิลไม่สำเร็จ ไม่กี่ชั่วโมงต่อมา แคสเซิลซึ่งกลายเป็นพันนิชเชอร์ตามรุสโซไปที่ไนต์คลับและฆ่าลูกน้องของรุสโซทั้งหมด พันนิชเชอร์ไว้ชีวิตเขาเพื่อให้ส่งข้อความไปถึงแก๊งอาชญากรรม จากเหตุการณ์นี้ทำให้รุสโซถูกกระจกบาดหน้าเสียโฉมและกลายเป็นจิ๊กซอว์
ถึงแม้จะไม่ได้รับการฝึกแบบทหาร แต่จิ๊กซอว์มีสมรรถภาพทางกายสูงเทียบเท่ากับพันนิชเชอร์และมีความเชี่ยวชาญในการต่อสู้ การใช้อาวุธ การก่ออาชญากรรมและการวางแผนที่ชาญฉลาด นอกจากนี้ยังสวมชุดเกราะพิเศษเพื่อช่วยเพิ่มพลัง
โดมินิก เวสต์ นักแสดงชาวอังกฤษ รับบทเป็นจิ๊กซอว์ในภาพยนตร์ "เดอะ พันนิชเชอร์ 2 สงครามเพชฌฆาตมหากาฬ" ปี 2008
ในปี 2017 ได้มีการฉายซีรีส์ "เดอะ พันนิชเชอร์" ทางช่องเน็ตฟลิกซ์ โดยตัวละครจิ๊กซอว์หรือบิลลี รุสโซ แสดงโดยเบน บาร์น ต้นกำเนิดตัวละครภายในเรื่องจะแตกต่างจากคอมมิคและในภาพยนตร์ โดยบิลลี รุสโซเป็นเพื่อนสนิทของแฟรงค์ คลาสเซิล ในสมัยยังเป็นนาวิกโยธินที่ทำปฏิบัติการลับกับซีไอเอ
แสงอนันต์ ศิษย์ทรายทอง
แสงอนันต์ ศิษย์ทรายทอง นักมวยที่อายุน้อยที่สุดในประเทศไทย มีชื่อจริงว่า ธีรนันท์ มาศสาลี เกิดเมื่อวันที่ 13 ธันวาคม พ.ศ. 2542 ที่ อำเภอไทรงาม จังหวัดกำแพงเพชร
แสวงอนันต์ชกมวยสากลครั้งแรกเมื่อวันที่ 3 พฤษภาคม 2556 ชนะน็อคยก 2 ยอดมงคล ส.แก่นใจ ที่เวทีมวยคนเมืองศรี ศูนย์ OTOP อีสานใต้ บ้านดอนสั้น ตำบลโพนเขวา อำเภอเมืองศรีสะเกษ จังหวัดศรีสะเกษ ร่วมรายการเดียวกับ ศรีสะเกษ ศ.รุ่งวิสัย ชิงแชมป์โลกรุ่นซูเปอร์ฟลายเวท สภามวยโลก กับ โยตะ ซะโต นักมวยชาวญ๊ปุ่น
แสงอนันต์ได้รับการสร้างสรรค์จากทีมงานของก่อเกียรติ พณิชยารมณ์มาก่อน โดยได้รับโอกาสขึ้นชิงแชมป์คอนทิเนนตัลสภามวยโลกเอเชีย (WBC Asia) รุ่นไลท์ฟลายเวท สามารถชนะคะแนนนักมวยชาวฟิลิปปินส์ไว้ได้ ที่ จังหวัดพระนครศรีอยุธยา ป้องกันแชมป์ได้ 1 ครั้ง ก่อนจะเลื่อนรุ่นไปชกในรุ่นแบนตัมเวท และขึ้นชกในสังกัดอิสระ โดยขึ้นชิงแชมป์คอนทิเนนตัลสภามวยโลกเอเชีย โดยสามารถชนะคะแนนนักมวยชาวฟิลิปปินส์ ได้เช่นเดียวกัน ที่อำเภอเชียงดาว จังหวัดเชียงใหม่ โดยการชกในครั้งนั้นจัดโดยชมรมมวยสยามภาคเหนือ
แสงอนันต์ชกในสังกัดอิสระอีก 1 ครั้ง และสามารถชนะคะแนน ทมิฬขาว ส.ธารทิพย์ ที่ค่ายมวยมีนะโยธิน เมื่อวันที่ 25 กรกฎาคม 2558 ในการชก 6 ยก ก่อนจะย้ายไปชกในสังกัดเกียรติกรีรินทร์โปรโมชัน ของ เอกรัตน์ ไชยโชติช่วง ชกชนะรวด 3 ครั้ง ก่อนจะได้รับโอกาสขึ้นชิงแชมป์แพนแฟซิฟิก สหพันธ์มวยนานาชาติ (IBF Pan Pacific) ในรุ่นแบนตัมเวท และสามารถชนะคะแนนนักมวยชาวฟิลิปปินส์ไว้ได้ ก่อนที่ต่อมาจะย้ายไปชกในสังกัดนครหลวงโปรโมชั่น ของสุรชาติ พิสิฐวุฒินันท์ ขึ้นชกครั้งแรกเมื่อวันที่ 7 กรกฎาคม พ.ศ. 2560 ขนะคะแนน 6 ยก เพชรน้ำหนึ่ง ศิษย์ทรายทอง ร่วมรายการ นวพล นครหลวงโปรโมชั่น ชิงแชมป์รุ่นซูเปอร์ฟลายเวท สภามวยโลกเอเชีย (WBC Asia) ก่อนที่ทีมงานนครหลวงโปรโมชั่นจะผลักดันให้ชิงแชมป์เข็มขัดเงินของสภามวยโลกเอเชีย (WBC Asia) รุ่นแบนตั้มเวท ซึ่งก็สามารถชนะนักมวยอินโดนิเซียคว้าแชมป์มาได้
การลงประชามติร่างรัฐธรรมนูญกินี พ.ศ. 2533
การลงประชามติร่างรัฐธรรมนูญกินี พ.ศ. 2533 มีขึ้นที่ประเทศกินีเมื่อวันที่ 23 ธันวาคม พ.ศ. 2533 รัฐธรรมนูญฉบับใหม่ ได้ความเห็นชอบจากประชาชน ร้อยละ 98.7% และมีผู้มาออกเสียงร้อยละ 97.4%
สโมสรฟุตบอลเรอัลมาดริดในฤดูกาล 2010–11
ฤดูกาล 2010-11 ของ สโมสรฟุตบอลเรอัลมาดริด ซึ่งเป็นฤดูกาลที่ 107 ของสโมสร และเป็นฤดูกาลที่ 80 ของการได้อยู่บนลีกสูงสุด
สโมสรฟุตบอลเรอัลมาดริดในฤดูกาล 2009–10
ฤดูกาล 2010-11 ของ สโมสรฟุตบอลเรอัลมาดริด ซึ่งเป็นฤดูกาลที่ 106 ของสโมสร และเป็นฤดูกาลที่ 79 ของการได้อยู่บนลีกสูงสุด
สโมสรฟุตบอลเรอัลมาดริดในฤดูกาล 2008–09
ฤดูกาล 2010-11 ของ สโมสรฟุตบอลเรอัลมาดริด ซึ่งเป็นฤดูกาลที่ 105 ของสโมสร และเป็นฤดูกาลที่ 78 ของการได้อยู่บนลีกสูงสุด
ธนาคารรัฐแห่งเวียดนาม
ธนาคารรัฐแห่งเวียดนาม () เป็นธนาคารกลางของประเทศเวียดนาม ในปัจจุบันนี้มีสัดส่วนการถือหุ้นประมาณ 65% ของ VietinBank - ธนาคารจดทะเบียนที่ใหญ่ที่สุดของประเทศ
ด้านล่างนี้คือรายนามผู้ว่าการธนาคารรัฐแห่งเวียดนาม
แลงพาร์ก
แลงพาร์ก () เป็นพื้นที่แห่งหนึ่งในบริสเบน รัฐควีนส์แลนด์ ประเทศออสเตรเลีย มีสนามกีฬาขนาดใหญ่ ชื่อว่า ซันคอร์ปสเตเดียม (หรือชื่อเดิม ซันคอร์ป-ซูปา สเตเดียม) หรือรู้จักกันในชื่อ บริสเบนสเตเดียม มักใช้จัดงานฟุตบอลและรักบี้ สนามกีฬาแห่งนี้มีความจุ 52,500 ที่นั่ง และมีพื้นที่สนาม 136 x 82 ตารางเมตร
บัณฑิต สาวแก้ว
บัณฑิต สาวแก้ว (เกิด 10 เมษายน พ.ศ. 2519) ชื่อเล่น บี เป็นนักแสดงลูกครึ่งไทย-นิวซีแลนด์ จบการศึกษา ปริญญาตรี วิศวกรรมศาสตร์ มีผลงานการแสดงละครเรื่องแรก "เก้าอี้ขาวในห้องแดง" ออกอากาศทางช่อง 3 รับบทเป็น ตะวันฉาย ต่อมารับบทเป็นพระเอกครั้งแรกในละครเรื่อง "คู่ทรนง" ปัจจุบันดำรงตำแหน่ง Executive Digital Director ที่ Cheil Worldwide's (Thailand)
การลงประชามติร่างรัฐธรรมนูญโรมาเนีย พ.ศ. 2534
การลงประชามติร่างรัฐธรรมนูญโรมาเนีย พ.ศ. 2534 มีขึ้นที่ประเทศโรมาเนียเมื่อวันที่ 8 ธันวาคม พ.ศ. 2534 รัฐธรรมนูญฉบับใหม่ ได้ความเห็นชอบจากประชาชน ร้อยละ 79.1%
การลงประชามติร่างรัฐธรรมนูญเฮติ พ.ศ. 2530
การลงประชามติร่างรัฐธรรมนูญเฮติ พ.ศ. 2530 ได้จัดขึ้นที่ประเทศเฮติ เมื่อวันที่ 29 มีนาคม พ.ศ. 2530  ผลปรากฏว่าประชาชน ร้อยละ 99.8% เห็นชอบกับรัฐธรรมนูญฉบับนี้
พรรคนวัตกรรมญี่ปุ่น
พรรคนวัตกรรมญี่ปุ่น () พรรคการเมืองจาก ประเทศญี่ปุ่น ก่อตั้งเมื่อวันที่ 22 กันยายน พ.ศ. 2557 เกิดจากการควบรวมกันของ 2 พรรคการเมืองขนาดเล็กโดยมีนาย โยะริฮิสะ มัตสึโนะ อดีต ส.ส. จาก พรรคประชาธิปไตยญี่ปุ่น หรือ ดีพีเจ เป็นหัวหน้าพรรค
ต่อมาวันที่ 24 กุมภาพันธ์ พ.ศ. 2559 ทางพรรคและพรรคประชาธิปไตยญี่ปุ่นได้ลงนามในการจัดตั้งพรรคการเมืองใหม่เพื่อการเลือกตั้งสมาชิก ราชมนตรีสภา ในช่วงฤดูร้อนปี พ.ศ. 2559 ในวันที่ 14 มีนาคม พ.ศ. 2559 ได้มีการเปิดเผยชื่อพรรคการเมืองใหม่ที่ได้ก่อตั้งขึ้นโดยใช้ชื่อว่า พรรคประชาธิปไตย (ญี่ปุ่น) โดยใช้ชื่อภาษาญี่ปุ่นว่า Minshinto
ในวันที่ 27 มีนาคม พ.ศ. 2559 ทางพรรคนวัตกรรมญี่ปุ่นและพรรคประชาธิปไตยญี่ปุ่นได้ทำการเปิดตัวพรรคประชาธิปไตย (ญี่ปุ่น) อย่างเป็นทางการทำให้การดำเนินงานของพรรคทั้ง 2 ต้องยุติลง
เอเอฟซีแชมเปียนส์ลีก 2016 รอบแพ้คัดออก
การแข่งขัน เอเอฟซีแชมเปียนส์ลีก 2016 รอบแพ้คัดออก จะลงเล่นตั้งแต่วันที่ 17 พฤษภาคม ถึง 26 พฤศจิกายน พ.ศ. 2559. 16 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีแชมเปียนส์ลีก 2016.
แชมป์และรองแชมป์ของแต่ละกลุ่มจากแปดกลุ่มใน รอบแบ่งกลุ่ม เข้ารอบสำหรับรอบแพ้คัดออก. ทั้งโซนตะวันตกและโซนตะวันออกจะมีแปดทีมที่ผ่านเข้ารอบ.
ในรอบแพ้คัดออก, 16 ทีมลงเล่นระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.
ตารางการแข่งขันของแต่ละรอบจะมีดังนี้.
ในรอบ 16 ทีมสุดท้าย, แชมป์ของหนึ่งกลุ่มจะลงเล่นพบกับรองแชมป์ของอีกกลุ่มหนึ่งที่มาจากโซนเดียวกัน, กับทีมชนะเลิศของกลุ่มจะได้เป็นเจ้าบ้านในเลกที่สอง. ในส่วนกำหนดการแข่งขันจะถูกกำหนดออกมาดังนี้:
การจับสลากสำหรับรอบก่อนรองชนะเลิศจะมีขึ้นหลังจากรอบ 16 ทีมสุดท้ายเสร็จสมบูรณ์. สี่ทีมที่มาจากโซนตะวันตกจะถูกจับสลากมาพบกันเป็นสองคู่, และสี่ทีมที่มาจากโซนตะวันออกจะถูกจับสลากเป็นสองคู่ที่เหลือ. ไม่มีทีมวางหรือการหลบเลี่ยงชาติหรือสโมสรที่มาจากชาติเดียวกัน, แต่ทีมที่มาจากสมาคมเดียวกันจะถูกจับสลากอยู่ในคู่เดียวกันได้.!colspan=5|โซนตะวันตก
!colspan=5|โซนตะวันออก
"รวมผลสองนัด โลโคโมทีฟ ทาชเคนท์ ชนะ 2–1."
"รวมผลสองนัด อัล-นาเซอร์ ชนะ 5–4."
"รวมผลสองนัด อัล-อิน ชนะ 3–1."
"รวมผลสองนัด เอล จาอิช ชนะ 6–4."
"รวมผลสองนัด ช็อนบุก ฮุนได มอเตอส์ ชนะ 3–2."
"รวมผลสองนัด เสมอ 2–2. เซี่ยงไฮ้ เอสไอพีจี ชนะด้วยกฏยิงประตูทีมเยือน."
"รวมผลสองนัด เสมอ 3–3. ชานตง ลู่เหนิง ชนะด้วยกฏประตูทีมเยือน."!colspan=5|โซนตะวันตก
!colspan=5|โซนตะวันออก
"รวมผลสองนัด อัล-อิน ชนะ 1–0."
นัดแรกระหว่าง เอล จาอิช พบ อัล-นาเซอร์, แต่เดิมชนะ 3–0 โดย อัล-นาเซอร์, ถูกริบผลการแข่งขันและชนะผ่านด้วยสกอร์ 3–0 ต่อ เอล จาอิช โดยคณะกรรมการวินัยเอเอฟซี เมื่อวันที่ 12 กันยายน พ.ศ. 2559, เป็นทางด้านอัล-นาเซอร์ส่งผู้เล่นลงสนามที่ชื่อว่า วังแดร์แลย์ ที่ถูกพบว่าได้มีการลงทะเบียนหนังสือเดินทางอินโดนีเซียปลอมขึ้นมา.
"รวมผลสองนัด เอล จาอิช ชนะ 4–0."
"รวมผลสองนัด ช็อนบุก ฮุนได มอเตอส์ ชนะ 5–0."
"รวมผลสองนัด เอฟซี โซล ชนะ 4–2."!colspan=5|โซนตะวันตก
!colspan=5|โซนตะวันออก
"รวมผลสองนัด อัล-อิน ชนะ 5–3."
"รวมผลสองนัด ช็อนบุก ฮุนได มอเตอส์ ชนะ 5–3."
"รวมผลสองนัด ช็อนบุก ฮุนได มอเตอส์ ชนะ 3–2."
พรรคประชาธิปไตย (ญี่ปุ่น)
พรรคประชาธิปไตย (ญี่ปุ่น) () หรือ ดีพี พรรคการเมืองขนาดใหญ่อันดับ 2 ของ ประเทศญี่ปุ่น ก่อตั้งเมื่อวันที่ 27 มีนาคม พ.ศ. 2559 โดยเกิดจากการควบรวมพรรคกันของ พรรคประชาธิปไตยญี่ปุ่น หรือ ดีพีเจ และ พรรคนวัตกรรมญี่ปุ่น หรือ เจไอพี
สนามฟุตบอลนครซุอิตะ
สนามฟุตบอลนครซุอิตะ () เป็นสนามกีฬาในเขตนครซุอิตะ จังหวัดโอซากะ ประเทศญี่ปุ่น จุได้ประมาณ 39,694 คน
สนามฟุตบอลนครซุอิตะ เป็นสนามเหย้าของกัมบะ โอซากะ ทีมในเจลีก ตั้งแต่ปี ค.ศ. 2016 แทนที่สนามโอซากะเอ็กซ์โป 70 ซึ่งใช้งานตั้งแต่ปี ค.ศ. 1980–2015
สนามกีฬามุฮัมมัด บิน ซายิด
สนามกีฬามุฮัมมัด บิน ซายิด () เป็นสนามกีฬาอเนกประสงค์ในอาบูดาบี สหรัฐอาหรับเอมิเรตส์ ใช้จัดแข่งขันกีฬาฟุตบอลและคริกเกต และยังเป็นสนามเหย้าของสโมสรอัลญะซีเราะฮ์ ชื่อสนามตั้งชื่อตามมุฮัมมัด บิน ซายิด อัล นะฮ์ยาน
ความจุดั้งเดิมของสนามแห่งนี้คือ 15,000 ที่นั่ง ต่อมาได้ก่อสร้างส่วนต่อขยายเพิ่ม และเสร็จครึ่งหนึ่งในเดือนธันวาคม ค.ศ. 2006 เคยใช้จัดงานกัลฟ์คัพออฟเนชันครั้งที่ 18 ซึ่งสหรัฐอาหรับเอมิเรตส์เป็นเจ้าภาพ ตอนนั้นสนามมีความจุ 24,000 ที่นั่ง
พระราชบัญญัติพรรคการเมือง พ.ศ. 2498
พระราชบัญญัติพรรคการเมือง พ.ศ. 2498 พระราชบัญญัติพรรคการเมืองฉบับแรกของประเทศไทยซิ่งได้ประกาศใช้เมื่อวันที่ 28 กันยายน พ.ศ. 2498 ซึ่งสาระสำคัญของพระราชบัญญัติฉบับนี้คือกำหนดให้ผู้มีสิทธิ์เลือกตั้งสมาชิกสภาผู้แทนราษฎรตั้งแต่ 500 คนขึ้นไปหรือ สมาชิกสภาผู้แทนราษฎร ตั้งแต่ 10 คนขึ้นไปสามารถจดทะเบียนจัดตั้งพรรคการเมืองได้โดยต้องยื่นเรื่องกับ ปลัดกระทรวงมหาดไทย ในฐานะนายทะเบียนพรรคการเมืองทำให้พรรคการเมืองที่จดทะเบียนตามพระราชบัญญัติฉบับนี้มีสิทธิตามกฎหมายที่จะดำเนินงานในด้านต่าง ๆ ได้แต่ไม่มีสถานะเป็นนิติบุคคลและสามารถเป็นโจทก์หรือจำเลยในชั้นศาลได้และในกรณีที่จะยุบพรรคการเมืองนั้นให้เป็นอำนาจหน้าที่ของศาล
โดยสาเหตุของการประกาศใช้พระราชบัญญัติฉบับนี้สืบเนื่องจากใน รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495 ในมาตรา 26 ได้กำหนดให้ประชาชนสามารถรวมตัวกันจัดตั้งพรรคการเมืองได้แต่ทางรัฐบาลก็เกรงว่าจะมีการนำเอากฎหมายว่าด้วยสมาคมมาบังคับใช้จึงได้มีการร่างพระราชบัญญัติฉบับนี้ซึ่งพรรคการเมืองที่ได้จดทะเบียนตามพระราชบัญญัติฉบับนี้เป็นพรรคแรกคือ พรรคเสรีมนังคศิลา ที่ได้จดทะเบียนเมื่อวันที่ 29 กันยายน พ.ศ. 2498
พระราชบัญญัติฉบับนี้ถูกยกเลิกโดยคำสั่งของคณะปฏิวัติฉบับที่ 8 ลงวันที่ 21 ตุลาคม พ.ศ. 2501
บัสราสปอร์ตซิตี
บัสราสปอร์ตซิตี () เป็นศูนย์กีฬาขนาดใหญ่ในเมืองบัสรา ทางตอนใต้ของประเทศอิรัก
เริ่มก่อสร้างในวันที่ 15 กรกฎาคม ค.ศ. 2009 เปิดใช้งานวันที่ 12 ตุลาคม ค.ศ. 2013 ใช้งบประมาณ 550 ล้านดอลลาร์ในการก่อสร้าง สนามหลักมีความจุ 60,000 ที่นั่ง และสนามรองมีความจุ 20,000 ที่นั่ง สิ่งอำนวยความสะดวก อาทิ โรงแรมห้าดาว และอื่น ๆ ถ้าก่อสร้างเสร็จสมบูรณ์จะเป็นศูนย์กีฬาที่ใหญ่ที่สุดในตะวันออกกลาง
พี่เลี้ยง
พี่เลี้ยง เป็นนิยายแนว โรแมนติก จากบทประพันธ์โดย ทมยันตี ถูกนำมาสร้างเป็นภาพยนตร์มาแล้ว 1 ครั้งในปี พ.ศ. 2531 โดย ไฟว์สตาร์โปรดักชั่น กำกับการแสดงโดย คมสัน พงษ์สุธรรม นำแสดงโดย สันติสุข พรหมศิริ, จินตหรา สุขพัฒน์, ศักราช ฤกษ์ธำรงค์, ตรีรัก รักการดี, รัชนู บุญชูดวง
ต่อมาได้ถูกนำมาสร้างเป็นละครโทรทัศน์มาแล้ว 2 ครั้ง ครั้งแรกโดยบริษัทดาราวิดีโอ กำกับการแสดงโดย มานพ สัมมาบัติ ออกอากาศทุกคืนวันจันทร์-อังคาร เวลา 20.20 - 22.20 น. ออกอากาศเมื่อปี พ.ศ. 2535 ทางสถานีโทรทัศน์สีกองทัพบกช่อง 7
และนำกลับมาสร้างใหม่อีกครั้งในปี พ.ศ. 2559 ผลิตโดยบริษัท ดีคืนดีวัน จำกัด บทโทรทัศน์โดย วรรณา แต่งพสุเลิศ กำกับการแสดงโดย อดุลย์ บุญบุตร นำแสดงโดย ปภาวิน หงษ์ขจร, แคทเธอรีน จีน่า มีดส์ ออกอากาศทุกจันทร์-พุธ เวลา 19.40 - 20.40 น. และตั้งแต่วันที่ 9 พฤษภาคม พ.ศ. 2559 ออกอากาศทุกจันทร์-อังคาร เวลา 19.40 - 21.10 น. ทางช่อง 8
อินเตอร์คอสมอส
อินเตอร์คอสมอส () เป็นโครงการอวกาศของสหภาพโซเวียต มีวัตถุประสงค์เพื่อช่วยเหลือพันธมิตรของสหภาพโซเวียตด้านภารกิจทางอวกาศทั้งแบบมีมนุษย์และแบบไม่มีมนุษย์
ประเทศที่เข้าร่วมโครงการนี้ได้แก่ชาติในยุโรปตะวันออกซึ่งเป็นสมาชิกกติกาสัญญาวอร์ซอ, สภาเพื่อความช่วยเหลือซึ่งกันและกันทางเศรษฐกิจ และชาติสังคมนิยมอื่น ๆ อย่างอัฟกานิสถาน, คิวบา, มองโกเลีย และเวียดนาม นอกจากนี้ ชาติไม่ฝักใฝ่ฝ่ายใดที่นิยมสหภาพโซเวียตอย่างอินเดียและซีเรีย รวมทั้งฝรั่งเศส (ซึ่งเป็นชาติทุนนิยมและเป็นพันธมิตรกับสหรัฐอเมริกาหรือนาโตในบางครั้ง) ก็เข้าร่วมโครงการด้วย
อินทัช โฮลดิ้งส์
บริษัท อินทัช โฮลดิ้งส์ จำกัด (มหาชน) () เป็นบริษัทโฮลดิ้งสัญชาติไทย ก่อตั้งเมื่อ 21 มิถุนายน พ.ศ. 2526 ในชื่อ ชินวัตร คอมพิวเตอร์ เซอร์วิส แอนด์ อินเวสต์เมนต์ ก่อนที่ในปี พ.ศ. 2544 จะเปลี่ยนไปใช้ชื่อ ชิน คอร์ปอเรชั่น และเปลี่ยนมาใช้ชื่อปัจจุบันในปี พ.ศ. 2557 บริษัทได้เข้าจดทะเบียนและซื้อขายในตลาดหลักทรัพย์ ในวันที่ 30 สิงหาคม พ.ศ. 2533 ทั้งนี้ในปี พ.ศ. 2547 ตระกูลชินวัตรได้ขายหุ้นถือครองทั้งหมดในบริษัทนี้ให้แก่บริษัทในเครือของเทมาเส็กโฮลดิงส์ของรัฐบาลสิงคโปร์ ซึ่งเป็นการซื้อขายหุ้นที่มีมูลค่ารวมสูงสุดในประวัติศาสตร์ของตลาดหลักทรัพย์แห่งประเทศไทย
บริษัทมีรายได้หลักจากการกำกับธุรกิจในเครือและค่าเช่าอสังหาริมทรัพย์ โดยได้แบ่งสายธุรกิจออกเป็นสามสาย คือ สายธุรกิจโทรคมนาคมไร้สาย, สายธุรกิจเทคโนโลยีสารสนเทศ และ สายธุรกิจอื่นๆ
การลงประชามติสหภาพโซเวียต พ.ศ. 2534
การลงประชามตินี้ มีขึ้นที่สหภาพโซเวียตเมื่อวันที่ 17 มีนาคม พ.ศ. 2534 โดยมีคำถามว่า
สหภาพสาธารณรัฐสังคมนิยมโซเวียตควรดำรงอยู่ตามสนธิสัญญาสหภาพใหม่ที่ยังไม่ชัดเจนหรือไม่ 
ในคาซักสถานได้เปลี่ยนคำในการลงประชามติจาก"ควรเป็นรัฐเอกราช"เป็นคำว่า"ควรเป็นสาธารณรัฐเอกราช"
มาร์โก เด เชซาริส
ปรมาจารย์ มาร์โก เด เชซาริส () เป็นผู้ฝึกสอนมวยไทย และมวยไทยเลิศฤทธิ์ในระดับนานาประเทศ รวมถึงเป็นโปรโมเตอร์มวยไทยชาวอิตาลี
อาจารย์มาร์โก เด เชซาริส เริ่มฝึกมวยไทยมาตั้งแต่ปี ค.ศ. 1978 กับโรแฌร์ ปาชี (หนึ่งในผู้บุกเบิกมวยไทยในประเทศฝรั่งเศส) แล้วมาเรียนกับโชคชัยชนะ ครุฑสุวรรณ (พี่หมู) ซึ่งเป็นหัวหน้าผู้ฝึกสอนแห่งค่ายมวยปิ่นสินชัย ที่กรุงเทพมหานคร ก่อนที่จะมาเป็นผู้ฝึกสอนที่ได้รับการรับรองโดยสำนักงานคณะกรรมการวัฒนธรรมแห่งชาติ ของกระทรวงศึกษาธิการตั้งแต่ปี ค.ศ. 1991
เขาได้รับการจัดให้อยู่ในขั้นที่ 15 จากสำนักงานคณะกรรมการวัฒนธรรมแห่งชาติ รวมถึงได้รับการจัดให้อยู่ในระดับมงคลทอง (อาจารย์มวยโบราณ) นับเป็นครูมวยไทยที่มิใช่ชาวไทย คนที่สามของโลกที่ได้รับเกียรติสูงสุดนี้
เขาเป็นผู้อำนวยการด้านเทคนิคและเป็นผู้ก่อตั้งสถาบันมวยโบราณนานาชาติที่ได้รับการก่อตั้งในปี ค.ศ. 1993 โดยให้ความร่วมมือกับสมาคมสถาบันศิลปการต่อสู้ป้องกันตัวแบบไทย และสมาคมครูมวยไทย ซึ่งเป็นสององค์กรที่ตั้งสำนักงานอยู่ในประเทศไทย
อาจารย์มาร์โก เด เชซาริส ยังเป็นผู้เผยแพร่วิชามวยไทยโบราณในประเทศอิตาลี รวมถึงหลายประเทศในทวีปยุโรปและอเมริกาใต้
นอกจากนี้ เขาได้เป็นกรรมการผู้ตัดสินมวยไทย, โปรโมเตอร์มวยไทย และเป็นผู้ฝึกสอนนักมวยไทยระดับอาชีพตั้งแต่ปี ค.ศ. 1989 โดยเป็นผู้ฝึกสอนนักมวยไทยแชมป์โลก 8 คน และนักมวยไทยแชมป์ยุโรป 3 คน
อาจารย์มาร์โก เด เชซาริส มีผลงานหนังสือ 7 เล่ม โดยห้าเล่มในนั้นจะเกี่ยวกับมวยโบราณ กับอีกสองเล่มที่เกี่ยวกับมวยไทย ทั้งยังมีผลงานวิดีโอเกี่ยวกับเทคนิคการฝึกมวยไทยและมวยโบราณอีก 20 ชุด
นอกจากนี้ เขายังได้รับการฝึกวิชามวยไทยเลิศฤทธิ์ จากผู้เชี่ยวชาญทางการทหารหลายคน โดยได้รับการประสานงานในช่วง 12 ปีที่ผ่านมา ซึ่งมีพันเอกนพเก้า ศรีบุญเรือง เป็นผู้ฝึกสอนคนแรก
แคช แค็บ
แคช แค็บ เป็นรายการเกมส์โชว์ คิดค้นโดยอาดัม วูด  ต้นกำเนิดเกิดขึ้นที่สหราชอาณาจักร และได้ถูกซื้อลิขสิทธิ์ในการผลิตรายการหลายประเทศ กติกาการเล่นคือ ผู้โดยสารที่นั่งบนรถแท็กซี่จะต้องตอบคำถาม โดยเป็นคำถามประเภทความรู้ทั่วไป ตลอดเส้นปลายทางของแต่ละครั้ง
เมื่อผู้โดยสารได้ขึ้นมาที่รถแท็กซี่แคชแค็บแล้ว จะได้ยินเสียงต้อนรับก่อนโดยที่ไม่รู้ตัวว่ามันคือรถ cash cab ซึ่งตลอดการเดินทาง ผู้โดยสารจะต้องตอบคำถามของโชเฟอร์แท็กซี่ให้ถูก โดยมีเวลาคิดหาคำตอบข้อละ 30 วินาที เพื่อสะสมเงินรางวัล และตอบผิดได้โดยที่ยังไม่ถูกไล่ลงจากรถเพียง 2 ครั้ง มี 2 ตัวช่วย คือ โทรถามคนรู้จัก กับถามคนข้างทาง ซึ่งแต่ละตัวช่วยจะสามารถใช้ได้ 1 ตัวช่วยต่อข้อคำถาม และมีเวลา 30 วินาทีในการใช้ (ในเวอร์ชั่นของไทย คำถามข้อแรก-ข้อที่ 5 จะมีมูลค่าข้อละ 250 บาท ข้อที่ 6-10 จะมีมูลค่า 500 บาท และข้อที่ 11 ขึ้นไป (ถ้ายังไม่ถึงจุดหมายปลายทางแต่ทำภารกิจ one minute challenge ได้สำเร็จ) จะมีมูลค่าข้อละ 1,000 บาท) ถึงจุดหมายปลายทางและตอบถูกสะสมได้เท่าไหร่ ก็จะได้เงินที่สะสมตามนั้น แต่ถ้าตอบคำถามผิดรวมครบ 3 ครั้ง เกมโอเวอร์ทันที แล้วจะทำให้ผู้โดยสารต้องถูกไล่ลงจากรถตรงเส้นทางนั้นๆ ไป
เมื่อมาถึงจุดหมายแล้ว ถ้าเล่นข้อนี้ให้เริ่มต้นโดยการดูวิดีโอ แล้วเก็บข้อมูลมาให้ได้มากที่สุดเพื่อใช้ตอบคำถาม หลังจากนั้นโชเฟอร์แท็กซี่จะมีคำถามจากวิดีโอที่ผู้โดยสารดูมาให้ แล้วต้องตอบให้ถูก ถ้าตอบถูก เงินรางวัลที่ได้รับจะได้เป็น 2 เท่าของเงินที่สะสม แต่ถ้าตอบผิด เกมโอเวอร์และไม่ได้เงินกลับไปเลยแม้แต่บาทเดียว แต่ถ้าไม่เลือกเล่นคำถามนี้ รับเงินที่สะสม 1 เท่ากลับบ้านไป
เม็มมิงเงิน
เม็มมิงเงิน () เป็นเมืองในรัฐบาวาเรีย ประเทศเยอรมนี เป็นศูนย์กลางทางด้านการคมนาคม การศึกษา และเศรษฐกิจของอนุภูมิภาคดานูบ-อิลเลอร์ เขตติดต่อทางตะวันตกของเขตเมืองมีแม่น้ำอิลเลอร์ไหลกั้นอยู่ ด้วยประชากรราว 42,000 คนทำให้เป็นเมืองที่มีประชากรมากสุดเป็นอับดับ 5 ในภาคสวาเบีย เชื่อว่าเมืองนี้ถือกำเนิดขึ้นจากค่ายทหารเล็ก ๆ ในยุคโรมันที่เรียกว่า "คาสซิลิอาคุม" (ละติน: Cassiliacum)
วันอาสาสมัครสากล
วันอาสาสมัครสากล () หรือ IVD คือ วันที่จัดตั้งขึ้นโดยองค์การสหประชาชาติตั้งแต่ค.ศ. 1985 เป็นวันที่เปิดโอกาสให้องค์กรอาสาสมัคร และอาสาสมัครแต่ละคน เผยแพร่สิ่งที่ตนได้ทำลงไป ทั้งในระดับท้องถิ่น ระดับชาติ และระดับนานาชาติ เพื่อบรรลุเป้าหมายการพัฒนาแห่งสหัสวรรษ (Millennium Development Goals) หรือ MDGs
วันอาสาสมัครสากลนับเป็นโอกาสสำคัญขององค์การนอกภาครัฐหลายองค์การ รวมไปถึง กาชาด การลูกเสือ และองค์กรอื่นๆ นอกจากนี้ยังเป็นโอกาสสำคัญและเป็นที่สนับสนุนของ (United Nations Volunteers)
โครงการอาสาสมัครสหประชาชาตินอกจากจะส่งอาสาสมัครนับพันคนทุกๆ ปีแล้ว ยังทำงานอย่างใกล้ชิดกับพันธมิตรและภาครัฐในการก่อตั้งโครงการอาสาสมัครแห่งชาติ เพื่อสร้างโครงสร้างที่ช่วยเหลือและรักษาความเป็นจิตอาสาท้องถิ่นในประเทศต่างๆ อาสาสมัครสามารถสร้างความเคลื่อนไหวเพื่อการพัฒนามนุษย์อย่างยั่งยืนโดยการสนับสนุนกิจกรรมขององค์กรพัฒนาในอินเตอร์เน็ตผ่านบริการอาสาสมัครออนไลน์
ความสนใจหลักของวันอาสาสมัครสากลปี 2014 (IVD 2014) ไม่ได้เพียงเพื่อเฉลิมฉลองจิตอาสาในทุกมุมมองเท่านั้น แต่ยังเป็นการยกย่องเหล่าผู้คนที่ร่วมกันสร้างความแตกต่างทั้งในระดับท้องถิ่น ระดับประเทศ และระดับโลก IVD 2014 เน้นไปที่การร่วมมือกันของอาสาสมัครในการเชิญชวนผู้คนจากรากหญ้าในกระบวนการตัดสินใจ เป็นการสร้างพื้นที่สำหรับการเข้าร่วมซึ่งนำสู่ การปกครองที่แข็งแกร่งมากขึ้น การทำงานร่วมกันของสังคม สันติภาพ และการพัฒนาอย่างยั่งยืน
วันอาสาสมัครสากลเป็นโอกาสสำหรับอาสาสมัคร ชุมชน และองค์กรเพื่อเผยแพร่สิ่งที่ตนได้ทำเพื่อการพัฒนาในระดับชุมชน ระดับชาติ และระดับนานาชาติ วันอาสาสมัครสากลเป็นโอกาสสำคัญสำหรับผู้คนและองค์กรอาสาสมัคร ทำงานร่วมกับภาครัฐ สถาบันไม่แสวงหาผลกำไร ภาควิชาการ และภาคเอกชน
ในแต่ละปี วันอาสาสมัครสากลถูกใช้อย่างมีกลยุทธ์ หลายประเทศให้ความสนใจกับสิ่งที่อาสาสมัครทำ เพื่อบรรลุป้าหมายการพัฒนาแห่งสหัสวรรษ หรือ เป้าหมายภายใต้ระยะเวลาในการต่อสู้กับความยากจน ความหิวโหย โรคภัยไข้เจ็บ การไม่รู้หนังสือ การทำลายธรรมชาติ และการเหยียดเพศหญิง
โดยปกติ องค์กรของวันอาสาสมัครสากลเกิดขค้นจากการร่วมมือกันระหว่าง ระบบสหประชาชาติ รัฐบาล องค์กรอาสาสมัคร และผู้คนที่ให้คำมั่นสัญญา ตัวแทนจากสื่อ หรือด้านวิชาการ มูลนิธิ ภาคเอกชน กลุ่มผู้เชื่อถือ และองค์กรทางกีฬาและสันทนาการมักมีส่วนร่วมเช่นเดียวกัน
สมัชชาใหญ่เชิญชวนรัฐบาลให้เฝ้าดูนอาสาสมัครสากลเพื่อการพัฒนาทางเศรษฐศาสตร์และสังคมในวันที่ 5 ธันวาคม ของทุกปี (ปณิธาน 40/212 ของ 17 ธันวาคม ค.ศ. 1985) และกระตุ้นให้รัฐบาลทำการเพิ่มความตระหนักถึงความสำคัญของบริการจิตอาสา รวมไปถึงกระตุ้นให้ผู้คนจำนวนมากขึ้นเริ่มเดินเข้าสู้การให้บริการโดยการอาสาทั้งในประเทศของตนเอง และต่างประเทศ
รางวัลการอาสาออนไลน์ (UNV Online Volunteering service) เชื่อมต่อองค์กรที่ช่วยกันพัฒนากับอาสาสมัครออนไลน์ที่สามารถให้บริการและคำแนะนำผ่านอินเตอร์เน็ตโดยตรง ทุกๆ ปี UNV มีอาสาสมัครออนไลน์กว่า 11,000 คนเข้าร่วม และทำงานอาสาออนไลน์มากกว่า 17,000 งาน โดยมี 60% ของจำนวนอาสาสมัครทั้งหมดมาจากประเทศกำลังพัฒนา ทุกๆ ปี UNV ประกาศผู้ชนะของ UNV รางวัลการอาสาออนไลน์ประมาณกลางเดือนพฤศจิกายน และทำการเปิดโหวดสำหรับโครงการที่เป็นที่ชื่นชอบของมหาชน
นาธาน ไซกส์
นาธาน เจมส์ ไซกส์ (; เกิด 18 เมษายน ค.ศ. 1993) เป็นนักร้องและนักแต่งเพลงชาวอังกฤษ เขาเริ่มมีชื่อเสียงโดยเป็นหนึ่งในสมาชิกวงเดอะวอนเทด แต่ต่อมาในปี ค.ศ. 2014 วงเดอะวอนเทดประกาศพักวง หลังไม่ประสบความสำเร็จทางด้านยอดขาย ในเดือนกรกฎาคม ค.ศ. 2015 ไซกส์ออกซิงเกิลเดี่ยวครั้งแรก ในซิงเกิล "คิสมีควิก"
ฟาบริเคเตอร์
ฟาบริเคเตอร์ คือ ชุดเครื่องมือร่วมกันพัฒนาซอฟต์แวร์บนเว็บ รวมไปถึง"เชิงอนุพันธ์, "เบราว์เซอร์บรรจุแบบ"กระจาย, "เครื่องมือเฝ้าดูการเปลี่ยนแปลง"เฮอรัลด์" , ตัวติดตามบัคแบบ"ประจักษ์" และวิกิ"เสียดทาน" ฟาบริเคเตอร์ทำงานร่วมกับกิต, , และ ชุดเครื่องมือนี้อยู่ในรูปแบบของซอฟต์แวร์เสรีภายใต้ลิขสิทธิ์อาปาเช่ เวอร์ชั่น 2
เดิมทีฟาบริเคเตอร์ถูกพัฒนาเป็นเครื่องมือภายในของเฟสบุ๊ก โดยอีวาน พรีสท์ลี่ พรีสท์ลีออกจากเฟสบุ๊กเพื่อทำการพัฒนาฟาบริเคเตอร์ในบริษัทใหม่ที่มีชื่อว่าฟาซิลิตี
ตัวอย่างผู้ใช้ฟาบริเคเตอร์ได้แก่
สนามกีฬาชาฮิด ดัสต์เกอร์ดี
สนามกีฬาชาฮิด ดัสต์เกอร์ดี (หรือรู้จักกันในชื่อ พาสเตหะรานสเตเดียม) () เป็นสนามฟุตบอลในย่านเอกบาตัน เตหะราน ประเทศอิหร่าน ชื่อสนามมาจากเหตุการณ์สำคัญในสงครามอิรัก–อิหร่าน สนามนี้เคยเป็นสนามเหย้าของ สโมสรฟุตบอลพาสเตหะราน ปัจจุบันเป็นสนามเหย้าของฟุตบอลทีมชาติอิหร่านรุ่นอายุไม่เกิน 20 ปี
พิชพงศ์ โสมกุล
พิชพงศ์ โสมกุล (ชื่อเล่น:ไอซ์;เกิด 1 มิถุนายน 2529) เป็นนักแสดงชาวไทยมีผลงานละครโทรทัศน์ทางสถานีโทรทัศน์ไทยทีวีสีช่อง 3
จบการศึกษาระดับปริญญาตรีจากคณะศิลปกรรมศาสตร์ สาขาศิลปะการแสดง วิชาเอกการแสดงและกำกับการแสดง มหาวิทยาลัยศรีนคริทรวิโรฒจากนั้นเข้าศึกษาต่อระดับปริญญาโท โดยจบการศึกษาระดับปริญญาโทจากคณะวารสารศาสตร์และสื่อสารมวลชน สาขาบริหารสื่อสารมวลชน มหาวิทยาลัยธรรมศาสตร์ นอกจากนี้ในปี 2561 ยังได้ผ่านการฝึกอบรมหลักสูตร กอส. รุ่นที่ 42 โรงเรียนนายร้อยตำรวจ
กระทรวงการก่อสร้าง
กระทรวงการก่อสร้าง (; MOC; ) เป็นกระทรวงในรัฐบาลเวียดนามที่รับผิดชอบในการบริหารงานของรัฐในการก่อสร้าง, วัสดุก่อสร้าง, ที่อยู่อาศัย และอาคารสำนักงานสถาปัตยกรรมและการวางผังเมืองการก่อสร้างชนบทโครงสร้างพื้นฐานในเมืองบริการสาธารณะ และเป็นตัวแทนเจ้าของรัฐในสถานประกอบการที่รัฐเป็นเจ้าของ
กอร์ฟันตุฟ
กอร์ฟันตุฟ (; ) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 10.22 ตารางกิโลเมตร ในปี ค.ศ 2007 มีประชากร 1,861 คน ประชากรส่วนใหญ่ของเมืองนี้จะประกอบอาชีพเกษตรกรรม
กลยุทธ์การจัดการเรียนรู้
กลยุทธ์การจัดการเรียนรู้ () คือทฤษฎีการเรียนรู้และการสอน รูปแบบการเรียนรู้และพัฒนารูปแบบการเรียนรู้ การบูรณาการเนื้อหาในกลุ่มสาระการเรียนรู้ การบูรณาการการเรียนรู้แบบรวม การใช้ กาารเลือก การผลิตสื่อ และพัฒนานวัตกรรมการเรียนรู้ที่ส่งเสริมผลการเรียนรู้ของผู้เรียน เทคนิคและวิทยาการการจัดการเรียนรู้ รอบรู้ในเนื้อหาวิชาที่สอนและกลยุทธ์การสอนเพื่อให้ผู้เรียน คิดวิเคราะห์ สังเคราะห์ สร้างสรรค์สิ่งใหม่ ๆ ได้ปฏิสัมพันธ์ระหว่างครูกับผู้เรียนที่ส่งเสริมการพัฒนาศักยภาพของผู้เรียน การนำประมวลรายวิชามาจัดทำแผนการเรียนรู้รายภาค ปฏิบัติการออกแบบ แผนการจัดการเรียนรู้และการจัดการเรียนรู้แบบยึดผู้เรียนเป็นสำคัญ การพัฒนาการจัดการเรียนการสอนและสื่อการสอนสำหรับผู้เรียนในแต่ละระดับการศึกษาได้เหมาะสมกับวัยของผู้เรียน ผู้เรียนที่มีความสามารถแตกต่างกัน การประเมินผลการเรียน กิจกรรมที่ส่งเสริมผลการเรียนรู้ของผู้เรียนจากการประเมินผล ปฏิบัติการจัดการชั้นเรียนและสร้างสรรค์กิจกรรมเพื่อเสริมสร้างพลังอำนาจในการเรียนรู้และพัฒนาด้านอารมณ์ สังคม
แกรนต์ กัสติน
โทมัส แกรนต์ กัสติน () เป็นที่รู้จักในชื่อ แกรนต์ กัสติน เป็นนักแสดงและนักร้องชาวอเมริกัน เขาเป็นที่รู้จักจากการแสดงเป็น แบร์รี่ อัลเลน ในภาพยนตร์ชุดทางโทรทัศน์ เดอะ แฟลช และบทบาทเดียวกันในโคตรคนธนูมหากาฬ ทางช่องเดอะซีดับเบิลยู และการแสดงเป็น เซบาสเตียน สมิต ในภาพยนตร์ชุดทางโทรทัศน์เรื่อง กลี
โทมัส แกรนต์ กัสติน เกิดเมื่อ 14 มกราคม 1990 ที่ นอร์ฟอล์ก. เขาเป็นบุตรชายของพยาบาลเด็ก ดร. ติน่า ฮาเน่ย์ กับอาจารย์มหาวิทยาลัย โทมัส กัสติน.เข้าเรียนระดับมัธยมที่ Governor's School for the Arts ในนอร์ฟอล์ก, สำหรับการละครเพลง. และเขายังได้ไปแสดงที่โรงละคร Hurrah Players Incorporated ในเวอร์จิเนีย. ในปี 2008 เขาจบการศึกษาจาก Granby High School และเข้าร่วมโครงการละครเพลง BFA ที่ Elon University ใน รัฐนอร์ทแคโรไลนา เป็นเวลาสองปี. เขาเป็นเพื่อนกับนักแสดง คริส วูด ตั้งแต่สมัยเรียนมหาวิทยาลัย
เขาออกจากโรงเรียนและรับบทบาทเป็น เบบี้ จอห์น ในละครบรอดเวย์เรื่อง "West Side Story" ซึ่งเปิดแสดงในวันที่ 30 กันยายน 2010 ถึง 23 กันยายน 2011.
วันที่ 8 พฤศจิกายน 2011, เขาปรากฏตัวต่อสาธารณะชนเป็นครั้งแรกในบทบาท เซบาสเตียน สมิต สมาชิกเกย์ของ Dalton Academy Warblers ในภาพยนตร์ชุดทางโทรทัศน์เรื่อง กลี. กัสติน ได้รับบทเป็น เซบาสเตียน สมิต หลังการคัดเลือกนักแสดงมานานหลายสัปดาห์. เดิมเขามาคัดเลือกบทเป็นนักเต้นแท็ป, แต่ไม่ได้รับบทนั้น อย่างไรก็ตามไรอัน เมอร์ฟี่ผู้สร้างยังเก็บเขาไว้เป็นตัวเลือกอื่น. เขาเริ่มถ่ายทำในช่วงต้นของวันจันทร์ ที่ 26 กันยายน 2011 หลังจากเสร็จสิ้นการแสดงสุดท้ายของละครบรอดเวย์เรื่อง "West Side Story" ในคืนวันศุกร์ของสัปดาห์ก่อน. ในเดือนมกราคม 2012, Naya Rivera (รับบทเป็น ซานทาน่า โลเปซ) และ กัสติน (เป็น สมิต) แสดงเพลง "สมูทคริมินัล" เป็นคู่ในฤดูกาลที่สามตอน "ไมเคิล" ได้รับความร่วมมือจากนักดนตรีวง 2Cellos. มิวสิกวิดีโอเพลงถ่ายทำโดยมีนักดนตรีและนักแสดงทั้งสองกำลังเล่นเพลงในห้องที่รอบล้อมไปด้วยเก้าอี้ที่ว่างเปล่า. โดยเพลงนี้สามารถติดอันดับที่ 26 ในบิลบอร์ดฮอต 100, อันดับที่ 10 ในบิลบอร์ดดิจิทัลซองส์และอันดับที่ 28 ในบิลบอร์ดแคนาดาฮอต 100 โดยการจัดอันดับชาร์ตประจำสัปดาห์ที่ 18 กุมภาพันธ์ 2012
กัสติน เริ่มถ่ายทำ "A Mother's Nightmare" ภาพยนตร์ต้นฉบับจากช่องอินเทอร์เน็ต Lifetime ในช่วงปลายเดือนพฤษภาคม 2012 กับนักแสดง Annabeth Gish และ Jessica Lowndes และถ่ายทำกันที่ เวสต์ เคโลวนา, รัฐบริติชโคลัมเบีย, ประเทศแคนาดา. 11 กรกฎาคม 2012 มีการประกาศว่า กัสติน ได้รับบทบาทสำคัญในภาพยนตร์อิสระเรื่อง "Affluenza"
วันที่ 13 กันยายน 2013 มีการประกาศว่า กัสติน เล่นเป็นแบร์รี่ อัลเลนในฤดูกาลที่สองของแอร์โรว์ และเขาควรจะปรากฏในสามตอนสุดท้ายเพื่อปูทางสู่ ตอนนำร่องของเดอะ แฟลช อย่างไรก็ตาม แผนปูทางสู่ตอนนำร่องของเดอะ แฟลชได้ถูกยกเลิก. ตอนนำร่องถูกปล่อยออกมาในการฉายรอบปฐมทัศน์วันที่ 7 ตุลาคม 2014 และมี 4.8 ล้านผู้ชม มากที่สุดสำหรับรอบปฐมทัศน์ของช่องเดอะซีดับเบิลยูในรอบห้าปี. สองสัปดาห์ต่อมาทางช่องได้เพื่มจำนวนตอนเป็นยี่สิบสามตอนในทุกฤดูกาล. 11 มกราคม 2015 เขาเริ่มการแสดงสำหรับฤดูกาลที่สอง. 11 มีนาคม ปี 2016 เริ่มการแสดงสำหรับฤดูกาลที่สาม และกัสติน ยังมีบทบาทในภาพยนตร์ชุดทางโทรทัศน์เรื่องซูเปอร์เกิร์ล ทางช่องซีบีเอส(ปัจจุบันย้ายไปที่ช่อง The CW).
วันที่ 30 มีนาคม 2016 มีการประกาศว่า กัสติน จะได้ร่วมงานกับ วิลเลียม เอช. เมซี กับภาพยนตร์ที่กำลังจะเกิดขึ้นเรื่อง Krystal.
ในเดือนมกราคมปี 2016 กัสติน เริ่มคบหากับ แอนเดรีย ลา โธม่า ทั้งคู่ประกาศข่าวการหมั้นเมื่อวันที่ 29 เมษายน 2017.
รายชื่อประเทศเรียงตามการสูบบุหรี่ต่อหัว
ด้านล่างนี้เป็นรายชื่อของประเทศจากการบริโภคบุหรี่ยาสูบต่อหัว
ผู้คนทั่วโลกสูบบุหรี่มากกว่า 1 พันล้านคน ซึ่งประมาณ 800 ล้านคนนั้น เป็นผู้ชายที่สูบบุหรี่ ในขณะที่อัตราการสูบบุหรี่ได้พุ่งสูงขึ้นไปเรื่อยๆ และลดลงในกลุ่มประเทศที่พัฒนาแล้ว โดยเฉพาะอย่างยิ่งในกลุ่มในประเทศกำลังพัฒนา การบริโภคยาสูบยังคนเพิ่มขึ้น มากกว่า 80% ของผู้สูบบุหรี่ทั้งหมดอาศัยอยู่ในประเทศที่มีรายได้ต่ำหรือกลาง
พระราชบัญญัติพรรคการเมือง พ.ศ. 2511
พระราชบัญญัติพรรคการเมือง พ.ศ. 2511 พระราชบัญญัติพรรคการเมืองฉบับที่ 2 ของประเทศไทยซึ่งได้ประกาศใช้แทน พระราชบัญญัติพรรคการเมือง พ.ศ. 2498 ที่ถูกยกเลิกไปตามคำสั่งของ คณะปฏิวัติ ฉบับที่ 8 เมื่อวันที่ 21 ตุลาคม พ.ศ. 2501 โดยพระราชบัญญัติฉบับนี้ พระบาทสมเด็จพระปรมินทรมหาภูมิพลอดุลยเดช ได้ลงพระปรมาภิไธยให้ไว้เมื่อวันพุธที่ 9 ตุลาคม พ.ศ. 2511 โดยมี จอมพลถนอม กิตติขจร นายกรัฐมนตรี รัฐมนตรีว่าการกระทรวงกลาโหม และ ผู้บัญชาการทหารสูงสุด เป็นผู้ลงนามรับสนองพระบรมราชโองการและได้ประกาศใช้เมื่อวันอังคารที่ 15 ตุลาคม พ.ศ. 2511
สาระสำคัญของพระราชบัญญัติฉบับนี้คือการกำหนดให้ผู้ที่จะจดทะเบียนจัดตั้งพรรคการเมืองต้องจดทะเบียนในรูปแบบเดียวกับการจดทะเบียนจัดตั้งบริษัทและในมาตรา 14 ได้กำหนดให้พรรคการเมืองมีสถานะเป็นนิติบุคคลซึ่งแตกต่างจากพระราชบัญญัติฉบับก่อนที่มิได้กำหนดให้พรรคการเมืองมีสถานะเป็นนิติบุคคล
นอกจากนี้ในพระราชบัญญัติฉบับนี้ยังได้กำหนดเรื่องหลักเกณฑ์ในการจัดตั้งสาขาของพรรคการเมืองขึ้นเป็นครั้งแรกและยังได้กำหนดให้ยุบพรรคการเมืองในกรณีที่สมาชิกของพรรคลดลงต่ำกว่า 500 คนและพรรคการเมืองไม่ได้รับเลือกตั้ง 2 ครั้งโดยพรรคการเมืองพรรคแรกที่ได้จดทะเบียนตามพระราชบัญญัติฉบับนี้คือ พรรคสหประชาไทย ที่ได้จดทะเบียนก่อตั้งเมื่อวันพฤหัสบดีที่ 24 ตุลาคม พ.ศ. 2511 โดยมี จอมพลถนอม กิตติขจร เป็นหัวหน้าพรรค
พระราชบัญญัติพรรคการเมือง พ.ศ. 2511 ถูกยกเลิกตามประกาศของคณะปฏิวัติฉบับที่ 9 ลงวันที่ 19 พฤศจิกายน พ.ศ. 2514
กระทรวงในประเทศญี่ปุ่น
วันที่ 1 สิงหาคม 2561 ล่าสุด ประเทศญี่ปุ่น มีหน่วยงานราชการปรากฏดังนี้
กระทรวงประเทศสหรัฐอาหรับเอมิเรตส์
ปัจจุบันประเทศ สหรัฐอาหรับเอมิเรตส์ มีกระทรวง 22 กระทรวง ดังนี้https://en.wikipedia.org/wiki/Cabinet_of_the_United_Arab_Emirates
โรงเรียนบ้านแก้ว
โรงเรียนบ้านแก้ว () เป็นโรงเรียนประจำหมู่บ้านท่าช้าง ตั้งอยู่ที่ 3/4 หมู่ 2 ถนนรักศักดิ์ชมูล ตำบลท่าช้าง อำเภอเมืองจันทบุรี จังหวัดจันทบุรี สังกัดสำนักงานเขตพื้นที่การศึกษาจันทบุรีเขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านแก้วเป็นโรงเรียนเครือข่ายของมหาวิทยาลัยราชภัฏรำไพพรรณี เปิดการเรียนการสอนในระดับก่อนประถมศึกษา ประถมศึกษา และมัธยมศึกษาตอนต้น
โรงเรียนบ้านแก้ว ก่อตั้งขึ้นเมื่อวันที่ 29 กันยายน พ.ศ. 2481 เลขที่ 3/4 หมู่ 2 ตำบลท่าช้าง อำเภอเมืองจันทบุรี จังหวัดจันทบุรี เปิดสอนครั้งแรกชั้นประถมศึกษาปีที่ 1 และชั้นประถมศึกษาปีที่ 2 มี นายบรรจง ชะระไสย เป็นครูใหญ่ และสอนคนเดียวโดยเช่าบ้าน นายจ่าง รักศักดิ์ (ผู้ใหญ่บ้านหมู่ 2) เป็นโรงเรียน
ปี พ.ศ. 2493 นายแช่ม จันทอุทัย ครูใหญ่ และนายพา วสิโน ผู้ใหญ่บ้าน ร่วมกับชาวบ้านบริจาคทรัพย์สร้างอาคารเรียนและเสร็จเรียบร้อย เมื่อปี พ.ศ. 2496 นายอุดม กฤตยารัตน์ เป็นผู้บริจาคที่ดิน คณะครูจึงย้ายนักเรียนมาเรียนในอาคารใหม่บนที่ดินของโรงเรียน จนกระทั่งปัจจุบัน ต่อมา นายโอภาส กฤตยารัตน์ (บุตรชาย) ได้บริจาคที่ดินเพิ่มเติมจนมีที่ดินในปัจจุบัน 9 ไร่ 1 งาน 76.6 ตารางวา ทะเบียนที่ราชพัสดุ แปลงที่ จบ.251
ปี พ.ศ. 2496 ได้สร้างอาคารเรียนหลังแรก และรื้อถอนในปี พ.ศ. 2533
ปี พ.ศ. 2506 สร้างอาคารเรียน 1 โดยใช้งบประมาณของข้าราชการบางส่วน และคุณชาญ เวสารัชชานนท์ กับประชาชน ร่วมสมทบทุนก่อสร้าง
ปี พ.ศ. 2516 สร้างอาคารเรียน 2 โดยใช้งบประมาณของราชการ
ปี พ.ศ. 2533 สร้างอาคารเรียน 3 โดยประชาชนและนาวิกโยธินจันทบุรีร่วมกันก่อสร้างเป็นอาคารเรียนชั่วคราว รื้อถอนแล้วปี พ.ศ. 2548
ปี พ.ศ. 2536 สร้างอาคารเรียน 4 โดยบริษัท ซิว เนชั่นแนล จำกัด และยังมีโรงอาหาร บ้านพักครู 2หลัง และส้วม 2 หลัง
ปี พ.ศ. 2548 สร้างอาคารเรียนหลังใหม่ โดยใช้งบประมาณ อบจ.จันทบุรี และกรรมการสมาคมผู้ปกครองและครู ประชาชน ผู้มีอุปการคุณ ร่วมบริจาค โรงเรียนได้เจริญเติบโต โดยมีผู้อุปการคุณ ประชาชน คณะครู นักเรียน และทางราชการสนับสนุนจนก้าวหน้าด้วยดีตลอดมา
ได้เปิดทำการสอนตั้งแต่ชั้นอนุบาลปีที่ 1 ถึงชั้นประถมศึกษาปีที่ 6 และในปีการศึกษา 2540 กระทรวงศึกษาธิการ อนุญาตให้เปิดสอนชั้นมัธยมศึกษาปีที่ 1 ปัจจุบันสอนถึงชั้นมัธยมศึกษาปีที่ 3
ตั้งแต่ปีพุทธศักราช 2481 จนถึง ปัจจุบันโรงเรียนบ้านแก้ว จังหวัดจันทบุรี มีผู้บริหาร จำนวน 15 ท่านเรียนเก่ง ประพฤติดี มีคุณธรรม นำสังคม
หน้าที่ของทุกคน คือ อดทน เสียสละ มีปัญญา สัจจะ ซื่อสัตย์ และจริงใจ
"นยํ นยติ เมธาวี" คนมีปัญญาย่อมแนะนำทางที่ควรแนะนำ
สีม่วงและสีขาว
ดอกแก้วประตูโรงเรียนมี 4 ประตู
สามารถติดต่อโรงเรียนบ้านแก้วได้ โดยทางโทรศัพท์เลขหมาย 0-3947-1327
กฎชัทแธมเฮ้าส์
กฎชัทแธมเฮ้าส์ คือ ระบบการจัดโต้วาทีและการอภิปรายแบบคณะเกี่ยวกับประเด็นที่เป็นที่ถกเถียง ชื่อของกฎถูกตั้งตามสำนักงานใหญ่ของสถาบันกิจการต่างประเทศของสหราชอาณาจักร ซึ่งตั้งอยู่ที่ชัทแธมเฮ้าส์ เมืองลอนดอนตั้งแต่เดือนมิถุนายน พ.ศ. 2470
ในการประชุมภายใต้กฎชัทแธมเฮ้าส์ ผู้ร่วมประชุมทุกคนสามารถใช้ข้อมูลจากการอภิปรายอย่างเสรี ทว่าไม่สามารถเปิดเผยผู้ให้ความเห็น กฎนี้ถูกออกแบบให้เพิ่มความเปิดกว้างของการอภิปราย
นับตั้งแต่การปรับปรุงในพ.ศ. 2545 กฎบัญญัติไว้ว่า
กฎถูกออกแบบเพื่อเพิ่มความเปิดกว้างของการอภิปรายสำหรับนโยบายสาธารณะ และเหตุการณ์ปัจจุบัณ รวมไปถึงการให้ผู้คนได้แสดงความคิดเห็นและอภิปรายความเห็นและข้อโต้แย้งที่แตกต่างกัน โดยไม่ต้องกังวลถึงผลประทบต่ออาชีพ และมีการแบ่งแยกอย่างชัดเจนต่อความคิดของนายจ้าง
กฎทำให้ผู้คนสามารถออกเสียงของตัวเองและออกความคิดเห็นที่อาจแตกต่างออกไปจากความคิดเห็นขององค์กรของตน ดังนั้นจึงเป็นการสนับสนุนการอภิปรายอย่างเสรี ผู้พูดมีเสรีภาพในการพูดความคิดเห็นของตนเอง โดยไม่ต้องกังวลถึงการเสื่อมเสียชื่อเสียงส่วนตัว หรือหน้าที่การงาน กฎชัทแธมเฮ้าส์แก้ปัญหาทางขอบเขตซึ่งหลายกำลังประสบ ด้วยความที่กฎช่วยให้ทุกคนได้ออกความเห็น ขณะที่ปกป้องเสรีภาพของการมีการปฏิสัมพันธ์ที่มีความสำคัญเพื่อให้ชุมชนสามารถสื่อสารกันได้ กฎถูกออกแบบเพื่อลดความเสี่ยงของซึ่งทำให้ความคิดเห็นที่ไม่ได้รับความนิยมถูกเมินจากการอภิปราย ทำให้ความคิดเห็นที่องค์กรสามารถอภิปรายกันได้มีความแคบลง
กฎมีเป้าหมายในการประกันสภาวะนิรนามให้กับผู้พูด เพื่อความสัมพันธ์ระหว่างประเทศที่ดีขึ้น ปัจจุบันกฎถูกใช้อย่างแพร่หลายไปยังนานาประเทศเพื่อช่วยในการอภิปรายอย่างเสรี กฎดั้งเดิมในพ.ศ. 2470 ได้ถูกปรับแต่งในเดือนตุลาคม พ.ศ. 2535 และพ.ศ. 2545 ชัทแธมเฮ้าส์แปลกฎเป็น ภาษาอาหรับ ภาษาจีน ภาษาฝรั่งเศส ภาษาเยอรมัน ภาษาโปรตุเกส ภาษาสเปน และ ภาษารัสเซี
กฎนี้เป็นสิ่งตรงข้ามกับการประชุมส่วนตัว ซึ่งไม่สามารถเปิดเผยสิ่งที่พูดถึงในการประชุมได้
รายชื่อประเทศเรียงตามการทดลองวิจัยเซลล์ต้นกำเนิด
ด้านล่างนี้เป็น รายชื่อประเทศเรียงตามการทดลองวิจัยเซลล์ต้นกำเนิด ด้วยวัตถุประสงค์ในการรักษาเชิงพาณิชย์ ณ เดือนมีนาคม พ.ศ. 2557 โดยใช้ข้อมูลจาก
รายชื่อประเทศเรียงตามจำนวนสนามบินเฮลิคอปเตอร์
ด้านล่างนี้เป็น รายชื่อประเทศเรียงตามจำนวนสนามบินเฮลิคอปเตอร์ซึ่งเป็นข้อมูลจากเดอะเวิลด์แฟกต์บุ๊กซี่งรวมข้อมูลเกี่ยวกับทหารและกองทัพเรือเฮลิคอปเตอร์ด้วย
public domain material from websites or documents of the CIA World Factbook.
เดอะเฮาส์ออฟเดอะเดด III
เดอะเฮ้าส์ออฟเดอะเดธ 3 เป็นเกมยิงแนว Rail-Shooter ผลิตโดยบริษัท เซก้า และออกจำหน่ายในปี พ.ศ.2545 ซึ่งในปี พ.ศ.2550 เกมภาคนี้ก็ได้ถูกนำมาสร้างใหม่ในชื่อ House of the Dead 2 & 3 Return ซึ่งลงให้เฉพาะเครื่อง Wii
สำนักส่งเสริมและฝึกอบรม กำแพงแสน
มหาวิทยาลัยเกษตรศาสตร์ ได้รับการสถาปนาเมื่อปี พ.ศ.2486 ทำหน้าที่ในการจัดการศึกษาระดับอุดมศึกษา โดยมีการให้บริการทางวิชาการแก่สังคม เป็นภารกิจหนึ่งของมหาวิทยาลัยฯ ที่มีความสำคัญทั้งนี้เพราะมหาวิทยาลัยฯ เป็นแหล่งความรู้ที่สำคัญในการพัฒนาประเทศ สมควรที่จะเผยแพร่ความรู้เหล่านั้นสู่ประชาชนสู่สังคม ให้เกิดประโยชน์ ในการดำรงชีพในการเผยแพร่ความรู้สู่ประชาชนได้ทำกันหลายรูปแบบ ต่อเนื่องกันมาโดยตลอด แต่ก็ยังไม่มีหน่วยงาน ใดที่ทำหน้าที่รับผิดชอบโดยตรง ดังนั้นในปี พ.ศ.2502 มหาวิทยาลัยฯ จึงได้เริ่มจัดตั้งหน่วยงานภายในขึ้น เรียกว่า สำนักส่งเสริมและเผยแพร่การเกษตร มารับผิดชอบงานด้านการให้บริการวิชาการแก่สังคม
เพื่อเป็นการรำลึกถึงพระกรุณาธิคุณสมเด็จพระเจ้าลูกเธอเจ้าฟ้าจุฬาภรณวลัยลักษณ์ เสด็จฯทรงเปิดศูนย์ส่งเสริมและฝึกอบรมการเกษตรแห่งชาติ เมื่อวันที่ 16 ธันวาคม พ.ศ.2524 ดังนั้น สำนักส่งเสริมและฝึกอบรม กำแพงแสน จึงได้เสนอมหาวิทยาลัยเกษตรศาสตร์ วิทยาเขตกำแพงแสน กำหนดให้วันที่ 16 ธันวาคมของทุกปี เป็นวันสถาปนาสำนักส่งเสริมและฝึกอบรม กำแพงแสน และที่ประชุมคณบดีมหาวิทยาลัยเกษตรศาสตร์ได้ให้ความเห็นชอบ ครั้งที่ 17 /2551 ในวันที่ 15 ธันวาคม พ.ศ. 2551
มหาวิทยาลัยเกษตรศาสตร์ มีนโยบายให้วิทยาเขตกำแพงแสนมีโครงสร้างและระบบการบริหารที่เบ็ดเสร็จ มีการจัดการและบริหารทรัพยากรให้มีประสิทธิภาพมุ่งสู่ความเป็นเลิศทางวิชาการ ด้านการเกษตร เพื่อเป็นศูนย์กลางของภูมิภาคตะวันตกโดยเน้นพื้นที่บริเวณลุ่มน้ำแม่กลอง สภามหาวิทยาลัยเกษตรศาสตร์จึงได้อนุมัติให้จัดตั้ง สำนักส่งเสริมและฝึกอบรม กำแพงแสน เป็นหน่วยงานเทียบเท่าคณะ เมื่อวันที่ 22 เมษายน พ.ศ.2548 และได้ตัดโอนอัตรากำลังข้าราชการ จำนวน 37 อัตรา พนักงานมหาวิทยาลัย จำนวน 1 อัตรา และลูกจ้างประจำ จำนวน 25 อัตรา มาสังกัดสำนักส่งเสริมและฝึกอบรม กำแพงแสน ตั้งแต่วันที่ 1 กรกฎาคม พ.ศ. 2548 และมีการแบ่งหน่วยงานภายในเป็น 8 ฝ่าย ประกอบด้วย
ปัจจุบัน สำนักส่งเสริมและฝึกอบรม กำแพงแสน ได้ขออนุมัติปรับโครงสร้างการบริหารงานจาก 8 ฝ่าย เหลือ 5 ฝ่าย โดยสภามหาวิทยาลัยเกษตรศาสตร์ได้อนุมัติตามมติที่ประชุมครั้งที่ 9/2552 เมื่อวันที่ 28 กันยายน พ.ศ.2552 โดยแบ่งเป็น 5 ฝ่าย ประกอบด้วย
รูธ เบลวิลล์
อลิซาเบธ รูธ นาโอมิ เบลวิลล์ (; 5 มีนาคม พ.ศ. 2397 – 7 ธันวาคม พ.ศ. 2486) หรือ หญิงแห่งเวลากรีนิช เป็นนักธุรกิจสาวชาวลอนดอน เธอ แม่ของเธอ มาเรีย อลิซาเบธ และพ่อของเธอ จอห์น เฮนรี่ ขายเวลาแก่ผู้คน โดยการตั้งเวลานาฬิกาไปที่เวลามาตรฐานกรีนิชตามนาฬิกากรีนิช จากนั้นขายเวลาโดยการให้ผู้คนดูเวลาจากนาฬิกานั้น
พ่อของรูธ เบลวิลล์ที่ชื่อว่า จอห์น เฮนรี่ เบลวิลล์ ให้บริการลูกค้าถึง 200 คนในพ.ศ. 2379 ทุกๆ เช้าจอห์น เฮนรี่จะไปที่หอดูดาวหลวงกรีนิชซึ่งเป็นที่ทำงานของเขา และตั้งเวลานาฬิกาของเขาตามเวลามาตรฐานกรีนิช จากนั้นเขาจะขับรถเล็กๆ ของเขาไปหาลูกค้าที่เป็นสมาชิก
จอห์น เฮนรี่ให้บริการนี้จนเสียชีวิตเมื่อพ.ศ. 2399 จากนั้นภรรยาของเขา มาเรีย ทำการรับช่วงต่อจนเกษียนเมื่อพ.ศ. 2435 ขณะอายุมากกว่าแปดสิบปี ต่อมารูธ เบลวิลล์ทำการรับช่วงต่อกิจการ เธอทำกิจการจนพ.ศ. 2483 ขณะสงครามโลกครั้งที่สองเริ่มขึ้น เบลวิลล์มีอายุมากกว่าแปดสิบปีเมื่อเธอเกษียน ขณะเธออายุ 86 ปีเธอยังสามารถเดินทางประมาณ 12 ไมล์จากบ้านและไปถึงหอดูดาวก่อน 9 โมงเช้า เธอเสียชีวิตขณะอายุ 89 ปี
ธุรกิจของเบลวิลล์โดนโจมตีโดย กรรมการบริษัทสแตนดาร์ดไทม์ ซึ่งขายสัญญาณเวลาระบบส่งโทรเลข และเป็นคู่แข่งหลักของเบลวิลล์ เวย์นพูดถึงเบลวิลล์ว่า "วิธีการของเธอ (เบลวิลล์) ล้าสมัยอย่างน่าขบขัน" นอกจากนี้เขายังสื่อเป็นนัยว่าเธอใช้ความเป็นผู้หญิงของเธอเพื่อผลประโยชน์ทางธุรกิจ
บทพูดถูกตีพิมพ์ลงในหนังสือพิมพ์"เดอะไทมส์ "ทว่าบทความไม่ได้ระบุชื่อบริษัทสแตนดาร์ดไทม์ และความจริงที่เขาเป็นคู่แข่งของเบลวิลล์ หลังจากนั้น เบลวิลล์รับมือกับคำโจมตีได้เป็นอย่างดี จึงทำให้ยอดขายเพิ่มากขึ้น เบลวิลล์ยังกล่าวอีกว่าสิ่งที่เวย์นทำเพียงแต่โฆษณาให้เธอเท่านั้น
มัคส์ ฟ็อน เลาเออ
มัคส์ เทโอดอร์ เฟลิคส์ ฟ็อน เลาเออ (; 9 ตุลาคม ค.ศ. 1879 – 24 เมษายน ค.ศ. 1960) เป็นนักฟิสิกส์ชาวเยอรมัน ได้รับรางวัลโนเบลสาขาฟิสิกส์เมื่อปี ค.ศ. 1914 จากการค้นพบการกระจายของรังสีเอกซ์อันเนื่องจากผลึก
เลโอพ็อลท์ รูฌิทช์คา
เลโอพ็อลท์ รูฌิทช์คา (, ; 13 กันยายน ค.ศ. 1887 – 26 กันยายน ค.ศ. 1976) เป็นนักชีวเคมีชาวโครเอเชีย/สวิส เกิดที่เมืองวูคอวาร์ในจักรวรรดิออสเตรีย-ฮังการี (ปัจจุบันอยู่ในประเทศโครเอเชีย) มีชื่อเกิดว่าลาว็อสลัฟ ชเตียปัน รูฌิชกา (Lavoslav Stjepan Ružička) เป็นบุตรของสเตปัน รูฌิทช์คาและลูบิกา เซเวอร์ เรียนระดับมัธยมศึกษาที่โรงเรียนในเมืองโอซีเยกโดยเขาตั้งใจจะเป็นพระ แต่ต่อมาเปลี่ยนมาเรียนวิชาเคมี รูฌิทช์คาเรียนต่อที่วิทยาลัยเทคนิคคาร์ลสรูเออ หลังเรียนจบ รูฌิทช์คาทำงานเป็นผู้ช่วยแฮร์มัน ชเตาดิงเงอร์ อาจารย์ของเขาที่เมืองซูริก รูฌิทช์คาศึกษาสารธรรมชาติหลายชนิดและสนใจในด้านอุตสาหกรรมน้ำหอม ในปี ค.ศ. 1923 รูฌิทช์คาดำรงตำแหน่งที่สถาบันเทคโนโลยีแห่งสหพันธ์สวิสในซูริกและมหาวิทยาลัยในซูริก ขณะทำงานอยู่ที่นี่ รูฌิทช์คาศึกษาสารมัสโคนซึ่งเป็นสารที่ให้กลิ่นชะมด ค้นพบการสังเคราะห์วงแหวนใหญ่รูฌิทช์คา (Ruzicka large-ring synthesis) และสกัดฮอร์โมนเพศ แอนโดรสเตอโรนและเทสโทสเตอโรน ในปี ค.ศ. 1939 รูฌิทช์คาได้รับรางวัลโนเบลสาขาเคมีจากผลงานการศึกษาพอลิเมทิลีนและเทอร์พีน ร่วมกับอาด็อล์ฟ บูเทอนันท์ นักชีวเคมีชาวเยอรมัน ในช่วงสงครามโลกครั้งที่สอง รูฌิทช์คาสร้างห้องปฏิบัติการขึ้นใหม่และร่วมงานกับนักวิทยาศาสตร์หลายท่าน รวมถึงวลาดีเมียร์ เพรล็อค รูฌิทช์คาเกษียณในปี ค.ศ. 1957 และให้เพรล็อคดูแลห้องปฏิบัติการต่อ รูฌิทช์คาเสียชีวิตในปี ค.ศ. 1976
ด้านชีวิตส่วนตัว รูฌิทช์คาแต่งงาน 2 ครั้ง ครั้งแรกแต่งงานกับอันนา เฮาส์มันระหว่างปี ค.ศ. 1912–1950 ปีต่อมาแต่งงานอีกครั้งกับแกร์ทรูท อัคคลิน การแต่งงานทั้งสองครั้งไม่มีบุตร
โนริโอะ วากาโมโตะ
โนริโอะ วากาโมโตะ (; ; 18 ตุลาคม ค.ศ. 1945 – ) เป็นนักพากย์ชาวญี่ปุ่น ซึ่งอยู่ในสังกัดซิกมาเซเวนทาเลนต์เอเจนซี เขาเกิดที่ชิโมโนเซกิ จังหวัดยามางูจิ และเติบโตในซาไก จังหวัดโอซากะ ก่อนที่จะสำเร็จการศึกษาจากมหาวิทยาลัยวาเซดะ
ผลงานเด่นของเขา คือการให้เสียงพากย์ตัวละครดาวร้ายอย่างเซลล์ จาก"ดราก้อนบอล Z" และเวก้า จากเกม"แคปคอม vs. เอสเอ็นเค 2"
วงศ์รวี นทีธร
วงศ์รวี นทีธร (ชื่อเล่น:สกาย) (เกิด 25 มิถุนายน 2541) เป็นนักแสดงและนายแบบชาวไทย มีชื่อเสียงจากการรับบทเป็น พละ ในฮอร์โมนส์ วัยว้าวุ่น ซีซั่น 3
วงศ์รวี เกิดเมื่อวันที่ 25 มิถุนายน พ.ศ. 2541 ที่จังหวัดระนอง ประเทศไทย เข้าสู่วงการบันเทิง จากการประกวด Hormones The Next Gen เข้ารอบ 40 คนสุดท้าย ปี 2557 วงศ์รวี เคยปรากฏตัวในซีรีส์เรื่อง เพื่อนเฮี้ยน..โรงเรียนหลอน ตอน สายไม่ได้รับ (เชิญ) และยังมีงานถ่ายแบบ หรือ โฆษณาอีกหลายตัว ต่อมาวงศ์รวีได้รับบทในซีรีส์ชื่อดังอย่าง ฮอร์โมนส์ วัยว้าวุ่น ซีซั่น 3 โดยรับบทเป็น พละ หนุ่มขี้อาย ยิ้มง่าย จริงใจ พูดไม่เก่ง มองโลกในแง่ดี และได้รับกระแสตอบรับที่ดีอย่างล้นหลาม
วงศ์รวี จบการศึกษาระดับชั้นมัธยมศึกษาที่ โรงเรียนสวนกุหลาบวิทยาลัย สายศิลป์-คำนวณ ปัจจุบัน กำลังศึกษาที่คณะศิลปศาสตร์ มหาวิทยาลัยธรรมศาสตร์ สาขาวิชาเอเชียตะวันออกเฉียงใต้ศึกษา
อะนอฟธัลมัส ฮิตเลริ
อะนอฟธัลมัส ฮิตเลริ (; )  คือ สปีชีส์ของด้วงถ้ำตาบอดพบได้เพียงใน 5 ถ้ำที่มีความชุ่มชื้นในประเทศสโลวีเนียเท่านั้น ด้วงถ้ำตาบอดนี้อยู่ในสกุลเดียวกับ 41 สปีชีส์อื่น และ 95 วงศ์ย่อยที่ไม่ซ้ำกัน สมาชิกของวงศ์ย่อย () กินสัตว์อื่นเป็นอาหารเหมือนกับส่วนใหญ่ ดังนั้นอะนอฟธัลมัส ฮิตเลริทั้งที่โตเต็มที่และตัวอ่อนคาดว่ากินสัตว์ในถ้ำที่เล็กกว่าเป็นอาหาร
ชื่อวิทยาศาสตร์ของด้วงมาจากนักสะสมชาวเยอรมัน ออสก้า ซีเบลซึ่งขายตัวอย่างของสปีชีส์นี้ที่ไม่เคยถูกบันทึกมาก่อนในพ.ศ. 2476 ชื่อสปีชีส์เป็นการอุทิศให้ อดอล์ฟ ฮิตเลอร์ ซึ่งพึ่งขึ้นเป็นนายกรัฐมนตรีเยอรมนี ชื่อสกุลแปลว่า "ไร้ตา" ดังนั้น ชื่อสามารถแปลได้ว่า "ผู้ไร้ตาของฮิตเลอร์" ฟือเรอร์นั้นมิได้เพิกเฉยต่อการอุทิศนี้ ทว่าได้ส่งจดหมายให้ซีเบลเพื่อแสดงความรู้สึกขอบคุณ แม้มีความหมายทางการเมือง เป็นธรรมเนียมของอนุกรมวิธานที่จะไม่เปลี่ยนการตั้งชื่อทวินามของสิ่งมีชีวิต โดยมีข้อยกเว้นกับชื่อทางศาสนา ที่ไม่ควรนำมาตั้งแต่แรก
สปีชีส์นี้ปราศจากลักษณะเด่น เช่น สีอันโดดเด่น หรือหนวด และเป็นที่สนใจของนักสะสมของฮิตเลอร์ และนักสะสมด้วงเพียงเพราะชื่อของมันเท่านั้น
รายชื่อสิ่งมีชีวิตที่ตั้งชื่อตามผู้มีชื่อเสียง
ในการตั้งชื่อทางชีววิทยา สิ่งมีชีวิตมักได้รับชื่อทางวิทยาศาสตร์ที่ตั้งเพื่อเป็นเกียรติแก่บุคคล ชั้นอนุกรมวิธาน (taxon) (ตัวอย่างเช่น สปีชีส์ หรือ สกุล) ที่ตั้งชื่อเพื่อเป็นเกียรติแก่สิ่งอื่นอื่นเรียกว่า eponymous taxon ส่วนชื่อที่ตั้งเพื่อเป็นเกียรติแก่บุคคลใดบุคคลนึง หรือกลุ่มคน เรียกว่า patronymic ปกติแล้วชื่อทางวิทยาศาสตร์ได้รับการตีพิมพ์อย่างเป็นทางการในวารสารที่มีการตรวจสอบโดยคณะผู้เชี่ยวชาญ โดยมีคำบรรยายชื่อชั้นอนุกรมวิธานและวิธีบอกความแตกต่างกับชั้นอนุกรมวิธานอื่น ตามกฎของไวยากรณ์ภาษาละตินชื่อสปีชีส์หรือชนิดย่อยที่มาจากชื่อผู้ชายส่วนใหญ่ลงท้ายด้วย "-i" หรือ "-ii "หากตั้งชื่อตามคนบุคคลและ "-orum" หากตั้งชื่อตามกลุ่มผู้ชายหรือชายหญิง เช่น ครอบครัว ในทางคล้ายกัน ชื่อที่ตั้งตามผู้หญิงล้วนลงท้ายด้วย "-ae "หรือ "-arum" สำหรับผู้หญิงสองคนหรือมากกว่า
รายชื่อนี้มีสิ่งมีชีวิตที่ตั้งชื่อตามบุคคลหรือคณะที่มีชื่อเสียง (รวมไปถึงวงดนตรี และคณะนักแสดง) แต่ไม่รวมบริษัท สถาบัน กลุ่มชาติพันธุ์หรือชาติ และสถานที่ซึ่งมีคนอยู่มาก ไม่รวมถึงสิ่งมีชีวิตที่ตั้งชื่อตามตัวละครในนวนิยาย นักชีววิทยา หรือนักวิทยาศาสตร์อื่น ๆ หรือคนในครอบครัวของนักวิจัยที่อาจไม่เป็นที่รู้จัก ชื่อวิทยาศาสตร์อยู่ในรูปแบบที่บรรยายไว้ดั้งเดิม
บ็อบบี้ (แร็ปเปอร์)
คิม จี-วอน () หรือ บ๊อบบี้ () เป็นแร็ปเปอร์ชาวเกาหลีใต้ และเป็นหนึ่งในสมาชิกวง ไอคอน เดิมเป็นที่รู้จักกันดีในนามสมาชิก "Team B" จากรายการ "Who is Next:WIN" ปี2013
ก่อนเปิดตัวอย่างเป็นทางการ บ๊อบบี้ได้ครองตำแหน่งแชมป์ซีซั่นที่สาม จากรายการแร็พเซอร์ไวเวอร์ "Show Me the Money" และยังได้ปรากฏตัวในรายการเซอร์ไวเวอร์ "MIX & MATCH" พร้อมกับเพื่อนร่วมวง ได้แก่ บี.ไอ, จินฮวาน, กูจุนฮเว, คิมดงฮยอก, ซงยุนฮยอง และจองชานอู ก่อนที่จะเปิดตัวเป็นทางการ
บ๊อบบี้เกิดที่โซล, เกาหลีใต้ เติบโตขึ้นที่เมืองแฟร์แฟกซ์ รัฐเวอร์จิเนีย ประเทศสหรัฐอเมริกา 
บ๊อบบี้เป็นที่รู้จักต่อสาธารณชนครั้งแรกในฐานะเด็กฝึกหัดสังกัด วายจีเอ็นเตอร์เทนเมนต์ผ่านรายการ"WIN: Who is Next?" และเขาเป็นหนึ่งในสมาชิก "Team B" ที่ในที่สุดได้แพ้จากการแข่งขัน และพลาดโอกาสที่จะเป็นนักร้องกลุ่มใหม่ ชื่อว่า วินเนอร์ หลังจากรายการ "WIN" บ็อบบี้พร้อมกับสมาชิก "Team B" ได้ปรากฏตัวในมิวสิควิดีโอเพลงRinga Linga ที่ร้องโดยแทยังสมาชิกวงบิ๊กแบง และเขายังได้มีส่วนในการแต่งทำนองเพลง"Empty"ของวินเนอร์ ร่วมกับซงมินโฮ และบี.ไอหัวหน้าวงไอคอน
ในเดือนพฤษภาคม ปี 2557 บ๊อบบี้ประสบความสำเร็จในการคัดเลือกซีซั่นที่สามของการแข่งขันแร็พ "Show Me The Money" ในฐานะที่เป็นผู้เข้าแข่งขัน เขาเป็นส่วนหนึ่งของทีม "Illionaire" มี Dok2, และ The Quiett บ๊อบบี้ชนะการแข่งขันในรอบสุดท้าย และได้รับเงินเป็นจำนวน $100,000 พร้อมกับโอกาสที่จะออกอัลบั้ม
เมื่อวันที่ 13 กันยายน 2557 บ๊อบบี้ได้เข้าร่วมคอนเสิร์ตของIllionaire Records ในชื่อคอนเสิร์ต "11:11" พร้อมกับDok2, The Quiett และBeenzino ในเดือนตุลาคม ปี 2557 บ๊อบบี้ได้ร่วมร้องเพลง"Born Hater"ของEpik High
ในวันที่ 11 พฤศจิกายน 2557 บ๊อบบี้ได้ร่วมร้องในเพลง "I'm Different"ร้องโดย "Hi Suhyun" ที่ประกอบด้วยลีไฮและอี ซูฮยอนจากอักดงมิวสิเชียน
ในช่วงปลายเดือนพฤศจิกายน ปี 2557 บ๊อบบี้ได้ร่วมร้องเพลง"Come Here" กับ Dok2, Masta Wu
เพลง
ปี 2014
ปี 2016
โฆษณา
ปี 2015
วัลลภ ธีรทอง
วัลลภ ธีรทอง เป็นนักแสดงชายชาวไทย
สนามกีฬานานาชาติโยโกฮามะ
สนามกีฬานานาชาติโยโกฮามะ () หรือรู้จักในชื่อ นิสสันสเตเดียม () เป็นสนามกีฬาในโยโกฮามะ จังหวัดคานางาวะ ประเทศญี่ปุ่น เปิดใช้งานในเดือนมีนาคม ค.ศ. 1998 เป็นสนามเหย้าของโยโกฮามะ เอฟ มารินอส ทีมจากเจลีก ดิวิชัน 1
สนามกีฬานานาชาติโยโกฮามะเป็นสนามที่มีความจุมากที่สุดในญี่ปุ่น โดยมีที่นั่งจำนวน 72,327 ที่นั่ง เป็นสนามแห่งหนึ่งที่ใช้จัดแข่งขันฟุตบอลโลก 2002 และเป็นสนามในรอบชิงชนะเลิศระหว่างบราซิลกับเยอรมนีในวันที่ 30 มิถุนายน ค.ศ. 2002 โดยบราซิลชนะ 2–0 นอกจากนี้ ยังเป็นหนึ่งในสนามที่จะใช้งานโอลิมปิกฤดูร้อน 2020 และรักบี้ลีกชิงแชมป์โลก 2019 ในกรณีที่สนามกีฬาโอลิมปิกแห่งใหม่ยังก่อสร้างไม่เสร็จ
วันที่ 28 สิงหาคม ค.ศ. 2009 นิสสันประกาศยกเลิกการต่อสัญญาชื่อสนาม ซึ่งมีผลในวันที่ 28 กุมภาพันธ์ ค.ศ. 2010 อย่างไรก็ตาม ชื่อ "นิสสันสเตเดียม" ยังคงใช้เรียกกันทั่วไป
นี่คือรายชื่อการแข่งขันระดับนานาชาตินัดสำคัญ ที่จัดขึ้น ณ สนามกีฬาแห่งนี้
มีการยืนสงบนิ่ง 1 นาทีเพื่อไว้อาลัยให้กับ Richard Nieuwenhuizen ผู้ช่วยผู้ตัดสินริมเส้นชาวเนเธอร์แลนด์ที่เสียชีวิตเนื่องจากเหตุรุนแรงในการแข่งขันฟุตบอลเยาวชนสี่วันก่อนการแข่งขัน
ท็อปนิวส์ วาไรตี้
Top News Variety เป็นรายการโทรทัศน์ประเภทรายงานข่าวและเหตุการณ์ปัจจุบัน ซึ่งมีการเปิดให้ผู้ชมร่วมโหวตข่าวที่เป็นสุดยอดข่าวในแต่ละวัน ผลิตโดยช่อง 3 รายการนี้ออกอากาศเป็นครั้งแรก ในวันศุกร์ที่ 25 เมษายน พ.ศ. 2557 โดยนำเสนอเป็นประจำทุกวันจันทร์ถึงวันอาทิตย์ ทางช่อง 3 ระบบดิจิตอล (ช่อง 3 SD 28 และ ช่อง 3 HD 33) รายการนี้ยุติการออกอากาศลงเมื่อวันอาทิตย์ที่ 4 มกราคม พ.ศ. 2558 โดยมีการนำรายการข่าว Top News ซึ่งมีการปรับเปลี่ยนรูปแบบจากรายการนี้ มาออกอากาศแทน โดยปัจจุบันชื่อรายการ คนเฝ้าข่าว ดำเนินรายการโดย มินดา นิตยวรรธนะ เจก รัตนตั้งตระกูล อรรินทร์ ยมกกุล กมลวรรณ ตรีพงศ์ และ กฤต เจนพานิชการ
"หมายเหตุ:" ในช่วงแรกของการออกอากาศ ที่มีการออกอากาศทั้ง 2 ช่องนั้น กรณีที่มีรายการถ่ายทอดสดรายการพิเศษ (เช่น กีฬาเอเชียนเกมส์ 2014 19 กันยายน - 4 ตุลาคม พ.ศ. 2557) ในช่อง 3 ออริจินอล คู่ขนานกับ ช่อง 3 HD รายการ ท็อปนิวส์วาไรตี้ จะมีการออกอากาศเฉพาะทาง ช่อง 3 SD เท่านั้น
ข่าวต่าง ๆ จะถูกนำมาเรียงเป็นประเด็นและกำหนดรหัสข่าว เพื่อให้ผู้ชมร่วมโหวต โดยจะมีการนำเสนอเป็นประเด็นต่าง ๆ ในแต่ละช่วง ซึ่งมีทั้งข่าวทั่วไป ข่าวการเมือง ข่าวสังคม ข่าวเศรษฐกิจ ข่าวต่างประเทศ ข่าวบันเทิง ข่าวกีฬา และอื่น ๆ นอกจากนั้นยังมีช่วงข่าวที่มีเป็นประจำทุกวัน ได้แก่
Top News เป็นรายการโทรทัศน์ประเภทรายงานข่าวและเหตุการณ์ปัจจุบัน ผลิตโดยช่อง 3 เริ่มออกอากาศครั้งแรก เมื่อวันจันทร์ที่ 5 มกราคม พ.ศ. 2558 ทางช่อง 3 SD (28) เวลา 18:15 - 20:15 น. ดำเนินรายการโดย ณัฐธีร์ โกศลพิศิษฐ์, มินดา นิตยวรรธนะ และ กิตติ สิงหาปัด
ยอดมนุษย์ฝึกหัด
ยอดมนุษย์ฝึกหัด เป็นค่ายวิทยาศาสตร์รู้รักษ์พลังงานเชิงสนุกสร้างสรรค์นอกห้องเรียน ส่งเสริมให้เยาวชนไทยเข้าใจถึงสิทธิและหน้าที่ในการใช้พลังงานอย่างถูกต้องและรู้คุณค่าผ่านการเรียนรู้ของ 10 ยอดมนุษย์ฝึกหัดรุ่นจิ๋ว ที่จะมาพิชิตภารกิจด้านพลังงานและวิทยาศาสตร์ที่ค่ายยอดมนุษย์ฝึกหัด หรือ โรงเรียนกำเนิดวิทย์ อ.วังจันทร์ จ.ระยอง ออกอากาศทุกวันเสาร์ เวลา 10:00 - 11:00 น. ทางช่อง WorkpointTV ออกอากาศครั้งแรกวันที่ 20 กุมภาพันธ์ 2559
เป็นรายการที่ทางปตท. รณรงค์ปลูกจิตสำนึกให้เด็กไทยรู้รักษ์พลังงานมากยิ่งขึ้น
เด็กทั้ง 10 คนจะต้องทำภารกิจที่ถูกกำหนดจากเหล่าเทรนเนอร์ที่ผลัดกันมาให้โจทย์ที่แตกต่างกันออกไปในแต่ละเทป โดยจะแบ่งเด็กทั้ง 10 คน ออกเป็น 2 กลุ่ม กลุ่มที่แรกทำแบบฝึกหัดที่1 กลุ่มที่สองทำแบบฝึกหัดที่2
กลุ่มใดที่ทำแบบฝึกหัดได้สำเร็จ จึงจะสามารถผ่านเข้ามาสู่แบบฝึกหัดสุดท้ายได้ หากทำแบบฝึกหัดสุดท้ายสำเร็จ จะได้รับเหรียญทองไปสะสม หากสะสมครบ 10 เหรียญ จะได้รับทุนการศึกษารวม 500,000 บาท
กรภพ จันทร์เจริญ หรือ โจ๊ก โซคูล รับบทเป็น กัปตันโจ๊ก ผู้บัญชาการค่ายยอดมนุษย์ฝึกหัด
มิสเตอร์ป๋องแป๋ง นักวิทยาศาสตร์ประจำค่ายยอดมนุษย์ฝึกหัด คอยมาช่วยอธิบายแบบฝึกหัดต่างๆ ให้เข้าใจได้มากยิ่งขึ้น
รายการ ยอดมนุษย์ฝึกหัด #งดออกอากาศ เนื่องจากมีการถ่ายทอดสด การแข่งขันวอลเลย์บอลหญิงโอลิมปิก 2016 รอบคัดเลือก ในวันที่ 14/5/16 และ 21/5/15.
อีลาสติกา
อีลาสติกา () เป็นวงดนตรีออลเทอร์นาทิฟร็อกจากอังกฤษที่ได้รับอิทธิพลจาก พังก์ร็อก, โพสต์พังก์ และ นิวเวฟ พวกเขาเริ่มเป็นที่รู้จักในอัลบั้มชุด "อีลาสติกา" ในปี 1995 ซึ่งมีซิงเกิลได้ขึ้นทั้งชาร์ตในสหราชอาณาจักรและสหรัฐอเมริกา